"١١ ساڵه بەڵینی چیمەن کردنی یاریگاکەمان پێدەدرێت بەڵام جێبەجێ ناکرێت" -\n“١١ ساڵه بەڵینی چیمەن کردنی یاریگاکەمان پێدەدرێت بەڵام جێبەجێ ناکرێت”\n27/02/2020 - 7:40:19 pm\nچوؤرشەممە, 25 ديس 2019 – 07:31 ڕۆژنیوز ـ هاوڕێ كرێكار\nله شاره‌دێی سه‌رقه‌ڵای سه‌ر به شارۆچكه‌ی كفری له ئیداره‌ی گه‌رمیان، له ساڵی ٢٠٠٨ەوە یاریگایه‌ك بۆ گه‌نجانی وه‌رزشكاری تۆپی پێ دروستكراوه له سه‌ر بودجه‌ی په‌ره‌پێدانی پارێزگا و تا ئێستا ٨٠٪ی كاره‌كانی ته‌واو بووه و پرۆژه‌كه تا ئێستا تەواو نەکراوە، لەو بارەیەوە لایەنە پەیوەندیدارەکان و یاریزانان و سه‌رۆكی لیژنه‌ی تیپه میللیه‌كانی سه‌رقه‌ڵا بۆ ڕۆژنیوز، قسه‌یان کرد.\nئاری ئامانج، یاریزان، نیگەرانە لە تەواو نەکردنی یاریگاکە و لەو بارەیەوە وتی: له وه‌رزی هاویندا یاریگاکە خۆڵێكی زۆری تێدا كۆده‌بێته‌وه و له وه‌رزی باران باریندا ده‌بێته قوڕ و لیته و كه‌ڵكی یاریكردنی تێدا نامیێنت، جاری وا هه‌یه بۆ ١٥ ڕۆژ یاری تێدا ناكرێت به‌هۆی قوڕه‌وه، ئه‌مه جگه له‌وه‌ی چه‌ند جۆره گیا و دره‌ختێكی تێدا سه‌وز ده‌بێت، كێشه و گرفت بۆ یاریزان دروست ده‌كات.\nوتیشی: له ساڵی ٢٠٠٨ و تا ئێستا نه‌توانراوه یاریگاكه‌مان بۆ چاكبكه‌ن، تاكه یاریگایه له‌سنوری سلێمانی به‌گڵ مابێته‌وه و چیمەن نەکرابێت، هه‌موو شارۆچكه و شاره‌دییه‌كان یاریگای تایبه‌تی خۆیان هه‌یه، ته‌نها ئێمه نه‌بێت، تا ئێستا حكومه‌ت ئاوڕی لێنه‌داوینه‌ته‌وه.\nڕێكه‌وت عومه‌ر، سه‌رۆكی لیژنه‌ی تیپه‌میللیه‌كان، وتی: ئه‌م یاریگایه له سه‌ر بودجه‌ی په‌ره‌پێدانی پارێزگاكان، له ساڵی ٢٠٠٨ دروستكراوه و ٨٠٪ی كاره‌كانی ته‌واوبووه، بێ ئاگاداری به‌ڕێوه‌به‌ری شاره‌دێ و شاره‌وانی، پرۆژه‌كه له‌لایه‌ن قائیمقامی ئه‌وكاته‌ی كفری وه‌رگیراوه‌ته‌وه.\nوتشی: یاریگاكه سه‌رەڕای ئه‌وه‌ی وه‌رگیراوه‌ته‌وه، به‌ڵام تا ئێستا چیمه‌نه‌كه‌ی ته‌واو نه‌كراوه و گڵه، بۆ دروستكردنی چیمه‌نی یاریگاكه، ده‌یان جار داوامان له به‌ڕێوه‌به‌ری شاره‌دێ، قائیمقام، ئیداره‌ی گه‌رمیان، وه‌رزش و لاوان و ئه‌نجومه‌نی پارێزگا کردووە، ته‌نانه‌ت پێش هه‌ڵبژاردنی په‌رله‌مانی هه‌رێم و ئه‌نجومه‌نی نوێنه‌رانی عێراق، قوباد تاڵه‌بانی، جێگری سه‌رۆكی حكومه‌تی هه‌رێم، هاته سه‌رقه‌ڵا و به‌ڵێنی ئه‌وه‌ی پێداین یاریگاكه‌مان بۆ چاك بکات، بەڵام تا ئێستاش چاك نەکراوە.\nسه‌رۆكی لیژنه‌ی تیپه‌میللیه‌كان، وتیشی: یەکێتی تۆپی پێی كوردستان به بیانووی كه‌مكردنه‌وه‌ی ژماره‌ی یانه‌كان و نه‌بوونی یاریگاوه، یاریگاکەیان لێ وه‌رگرتنیه‌وه، ١٣ تیپی میللی له‌م شاره‌دێیە هه‌یه، زیاتر له ١٥٠ یاریزان به‌ده‌ست بێ یاریگاییه‌وه ده‌ناڵێت، له‌سه‌رووی ئه‌وه‌شه‌وه، ڕێگای یاریگاكه به‌نێو ژماره‌یه‌ك ماڵدا تێپه‌ڕ ده‌بێت هه‌موویان سه‌رقاڵی ئاژه‌ڵدارین و به‌كه‌ڵكی هاتووچۆكردن نایه‌ت و ئه‌و یارییانه‌ی له‌نێو یاریگاكه بۆ وەرزشی لەشجوانیی دانراون له‌به‌ر بێ پاسه‌وانی هه‌موویان شكێنراون.\nلای خۆیەوە ته‌لعه‌ت سه‌عدوڵا، به‌ڕێوه‌به‌ری بەڕێوەبەرایەتی وه‌رزشی گه‌رمیان، لەبارەی چارەسەرکردنی گرفتەکەوە بۆ ڕۆژنیوز، وتی: پێش قه‌یرانی دارایی پرۆژه‌یه‌كمان داوه‌ته به‌ڕێوه‌به‌رایه‌تی گشتی وه‌رزش و وه‌زراره‌تی ڕۆشنبیری و لاوانی حكومه‌تی هه‌رێم، كه ژماره‌یه‌ك پرۆژه‌ی وه‌رزشی تێدایه بۆ گه‌رمیان و یه‌كێك له‌و پرۆژانه چاككردن و چیمه‌نكردنی یاریگای وه‌رزشی سه‌رقه‌ڵایه، ئێستاش چاوەڕوانین ئه‌و پرۆژه‌یه‌ی پێشكه‌شمان كردووه بۆمان ده‌ربچێت، دوای دەرچوونی پرۆژەکەش یه‌كه‌م كار نۆژه‌نكردنه‌وه‌ی یاریگاكه‌ی شاره‌دێی سه‌رقه‌ڵایه، چونكه له هه‌مووان له پێشتره، بۆیه چاوه‌ڕێی وه‌زاره‌تین بۆ قبوڵكردنی ئه‌و پرۆژه‌یه.\nداعش هێرشی کردە سەر بیرە نەوتێکی کەرکوک\nژیان لە گەڕەکە کوردنشینەکانی کەرکوکدا بووە بە دۆزەخ


چالاکیی تەبلیغی بە بۆنەی ٢ی ڕێبەندان بەردەوامە\nزایینی: ١٧-٠١-٢٠١٧ - هەتاوی: ١٣٩٥/١٠/٢٨ - ١٣:٢٥ تاران قه‌باره‌ی فۆنت:\nکوردستان میدیا: بە بۆنەی ساڵڕۆژی دامەزراندنی کۆماری کوردستان، ئەندامان و لایەنگرانی حیزبی دێموکراتی کوردستانی ئێران لە شارەکانی ڕۆژهەڵات بە چالاکیی تەبلیغی ڕێز لەو ڕۆژە دەگرن.\nتێکۆشەرانی دێموکرات لە شاری بۆکان ڕۆژی شەممە ڕێکەوتی ۲٤ی بەفرانباری ۱۳۹٥ی هەتاوی، لە ناوچەکانی دەوروبەری مزگەوتی شێخ شەڵتوت، شەقامی دانش، شەقامی بەهاران و کۆڵانەکانەکانی دەوروبەری قوتابخانەکانی دەبیرستانی ئینقلاب و دەبیرستانی فەرهەنگیان، دەبیرستانی "ابوالنصر فارابی"، دەبیرستانی گەورەساڵانی کوڕانەی نوور، دوکتور حسابی، پایەگای موقاومەتی مەدەنی، دەبیرستانی ئامنە و ئیداره‌ی کار بە شێوەی مۆر و بەرچەسبی ڕاسان و دێموکرات چالاکیی تەبلیغییان بەڕێوە برد.\nهەروەها ڕۆژی دووشەممە ڕێکەوتی٢٧ی بەفرانباری۱۳۹٥ی هەتاوی، لە مەیدانی یاریی تۆپی پێی "خاتم الانبیا"ی شاری بۆکان یاری نێوان تیمی سەرداری بۆکان و شارەوانیی هەمەدان بە ڕێوە چوو کە لایەنگرانی دێموکرات لە دەرفەتی کۆبوونەوەی خەڵک کەڵکیان وەرگرت و چالاکیی بەرینی تەبلیغییان بەڕێوە برد.\nتێکۆشەرانی دێموکرات لە زۆربەی ماشێنەکانی خەڵک بەرچەسبی ڕاسان و دێموکراتیان دابوو.\nهەروەها قارەمانانی دێموکرات له گوندی باوان سەر بە ناوچەی مەرگەوەڕ بە بۆنەی ٢ی ڕێبەندان ساڵڕۆژی دامەزراندنی کۆماری کوردستان دروشمی تایبەت بەو ڕۆژەیان نوسی.


خەڵکە ئاوارەکەی ناوچەی عەرسان بەشداری بۆنەیەك دەکەن كه لە 25 تشرینی دووەم ئەنجامدرا بەبۆنەی گەڕانەوەیان بۆ شوێنەکانیان لە ناوچەی پشتێنەی بەغدا. [وێنەکە لە پەیجی فەیسبوکی فەرماندەیی ئۆپەراسیۆنەکانی بەغداوە وەرگیراوە]\nدوای چەشتنی سێ ساڵ ئاوارەیی، دانیشتوانی پشتێنەی بەغدا به‌كۆمه‌ڵ دەگەڕێنەوە بۆ ماڵه‌كانیان، بەرپرسانی عێراق بە دیارونایان وت.\nفەرماندەیی ئۆپەراسیۆنەکانی بەغدا ناوچەی دەوروبەری بەغدای پایتەختی پاککردۆتەوە لە ئەندامانی رێکخراوی "دەوڵەتی ئیسلامی" (داعش) و حەشارگەکانیانی تێکشکاندووە، کە ببوە هۆی هەڕەشە بۆ سەر ئاسایشی پایتەخت.\nفەرماندەییەکە لە بەیاننامەیەکدا رایگەیاند بە فەرمانی سەره‌کوەزیران حەیدەر عەبادی، "1,200 خێزان گەڕاونەتەوە بۆ ناوچەی نیشتەجێبوونیان لە عەرسان و 110 خێزان بۆ هەرکاوی،" له باشور و باشوری خۆرئاوای بەغدا.\nلە 18 تشرینی دووەم، فەرماندەییەکە رایگەیاند 3,000 خێزان گەڕاونەتەوە بۆ شوێنەکانیان لە خۆرئاوای بەغدا، بەتایبەت ئەلبو عەلوان.\nفەرماندەییەکە دوو رۆژ لەوەبەر رایگەیاند كه جگه لەوەش، 620 خێزانی ئاوارە گەڕاونەتەوە بۆ سەعدان و عەرسان و خوزه‌یر لە باشوری بەغدا.\nکەمبوونەوەی چالاکی تیرۆریزم\nئەندامی ئەنجومەنی پارێزگای بەغدا، غالیب زاملی، وتی هێزەکانی عێراق سەرنجێکی زۆر دەدەنە ناوچەی پشتێنەی بەغدا و "هەوڵێکی بێوێنەیان داوە لە بەدواکەوتنی شانەكان و پشتیوانانی داعش".\nوتیشی ئۆپەراسیۆنە سەربازییەکان یارمەتی پتەوکردنی ئەمنیەت و کەمکردنەوەی چالاکی چەکدارەکانیان داوە بەڕێژەیەکی زۆر، کە رەنگدانەوەی هەبووە لە باشتربوونی دۆخی ئەمنیدا لە بەغدا.\nزاملی بە دیارونای وت: "دوای پتەوکردنی ئاسایش و پاککردنەوەی ناوچەکە لە بۆمبی دەستکرد و مین، دۆخەکە ئێستا لەبارە بۆ گەڕانەوەی خەڵکەکە بۆ ماڵەکانیان و گەڕاندنەوەی خزمەتگوزارییەکان."\nزاملی وتی دانیشتوانه‌كه گەڕاونەتەوە بۆ زۆربەی ناوچەکانی هاوسێی پایتەخت، وتیشی کە پشکنینی ئەمنییان بۆ ئەنجامدراوە تا دڵنیایی بدرێت لەوەی هیچ چەکدارێکی داعش دزەی نەکردۆتە نێو ریزەکانیان.\nجەختیشیکردەوە لە رۆڵی گرنگی خەڵکەکە لە پاراستنی ئاسایشدا.\nوتی: "هاوكاریی خێڵەکیەکان و بەشدارییان لە بنەبڕکردنی هەڕەشەی تیرۆریزمدا زۆر گرنگە."\nپسپۆڕی ئەمنی، جاسم حەنون، وتی: "گەڕانەوەی خەڵکە ئاوارەکە بۆ پشتێنەی بەغدا دوای چاوەڕوانی زۆر بەبێگومان هەنگاوێکی ئەرێنیە."\nحەنون بە دیارونای وت: "دەبێت کاربکەین تا [متمانەی] خەڵکی ناوچەکە ببەینەوە و رۆڵی ئەمنییان بەهێزبکەین چونکە شاره‌زای ناوچەکانیانن و دەتوانن دەستنیشانی خەڵکی نامۆ و چاودێری گومانلێکراوان بکەن."\nنوێکردنەوەی پلانی ئەمنی\nحەنون وتی: "پێداویستییەکی دەستبەجێ هەیە بۆ نوێکردنەوەی پلانی ئەمنی بەپشتبەستن بە سەرچاوە هەواڵگریەکان بۆ شوێنپێهەڵگرتنی شانە تیرۆریستیەکان، دانانی کەمین و ئەنجامدانی گەڕانی خافڵگیر."\nوتیشی پلانە ئەمنیەکانی رابردوو زیاتر پشتیان بە بازگەی جێگیر دەبەست، "کە چیتر بەربەست نین بۆ گروپە چەکدارەکان، چونکە ئەو ناوچانە شارەزان کە لێی جێگیرکراون و دەتوانن لە زۆر رێگەی [دیکەوە] بچنە گەڕەکەکانەوە."\nحەنون داوای دامەزراندنی ژوورێکی ئۆپەراسیۆنی تایبەتی کرد بۆ بەڕێوەبردنی ئەمنیەتی پشتێنەی بەغدا، بە بەشداری هەموو دەزگا ئەمنی و سەربازی و هەواڵگرییەکان.\nوتی بەهێزکردنی سەقامگیری پێویستی به باشتركردنی خزمەتگوزاریه‌كان هه‌یه لەگەڵ برەودان بە گەشەپێدان و ئاماژەی بەوەشکرد کە زۆربەی ناوچەکانی پشتێنەکە ناوچەی کشتوکاڵین، کە گەر بێ چاودێری جێبهێڵرێن، دەبنە خاکێکی بەپیت بۆ تیرۆریستان.\nدانیشتوان سوورن لەسەر پاراستنی ئەمنیەت\nئەندامی لیژنەی ئاسایش و بەرگری لە پەرلەمانی عێراق، ئەسکەندەر ویتویت، وتی: "خەڵکە گەڕاوەکە ئامادەن بەرگری لە ناوچەکانیان بکەن."\nویتویت بە دیارونای وت: "ئەم خەڵکە ئازاری زۆریان چەشتووە بەدەست تیرۆریزم و ئاوارەییەوە و نایانەوێت هەمان ئەزمون ببیننەوە."\nوتی ئێستا زیاتر به‌پەرۆشن بۆ سەقامگیرکردنی ناوچەکانیان و پاڵپشتیکردنی هێزە ئەمنیەکان.\nویتویت وتی ئەمنیەتی بەغدا پەیوەستە بە ئەمنیەتی دەوروبەرییەوە، وتیشی کە ئۆپەراسیۆنە سەربازییەکان بەردەوامن لە پشتێنەی پایتەخت، بەتایبەتی باخه‌كانی میوە.\nئیبراهیم تەها، 53 ساڵ، کە یەکێکە له‌وانه‌ی گەڕاوەتەوە بۆ عەرسان، ستایشی هێزە ئەمنیەکانی کرد بۆ پاککردنەوەی ناوچەکە لە ئەندامانی داعش.\nعەرسان بە دیارونای وت: "بەڵێن بە هێزەکانمان دەدەین باشترین پاڵپشتیان دەبین و یارمەتییان دەدەین یاسا جێبەجێبکەن و تیرۆریزم دووربخەنەوە."\nخێزانە ئاوارەکان دەگەڕێنەوە ناوچەکانی بەغدا


ئەمریکا... ١٣١ کەس بە هۆی تەقەکردنی هەڕەمەکی لە ماوەی حەوت مانگی رابردوودا کوژراون\nلە ڕاپۆرتێکدا کە لەبارەی تەقەکردنی هەڕەمەکیەوەیە لە ئەمریکا هاتووە، تەنها حەوت مانگ لە ساڵی ٢٠١٩ ڕۆشتووە، بەڵام نزیکەی بە ئەندازەی تەواوی ساڵی ٢٠١٨ تەقەکردنی هەڕەمەکی و کوشتنی بە کۆمەڵ لەم ساڵدا لە ولایەتە یەکگرتووەکانی ئەمەریکا ڕوویداوە.\nپاش تەقەکردنەکانی تێکساس و ئۆهایۆ لە هەفتەی ڕابوردوو ژمارەی تەقەکردنی هەڕەمەکی ئەم ساڵ هەتا ئێستا گەیشتە ٢٣ هێرش و ١٣١ کەس کوژراون، بە پێی ئامارەکانی کە لەلایەن ئاژانسی دەنگوباسی ئەسۆشیەیتد، زانکۆی باکوری ڕۆژهەڵات و USA today تۆمار کراوە لە تەواوی ساڵی ٢٠١٨ بیستوپێنج هێرشی کوشتنی بە کۆمەڵ ڕوویدا و ١٤٠ کەس کوژران.\nئەمەش لە دوای ئەوەی تەقەکردنە هەڕەمەکییەکانی هەفتەی ڕابوردووی شاری ئێل پاسۆ لە تێکساس و دایتۆن لە ئۆهایۆش زۆر نزیک بوون لەوانەی کە پێشتر ڕوویان داوە، بۆ نمونە لەوەی دەیتۆن هێرشبەرەکە ئەندامێکی خێزانەکەی خۆیشی لە تەقەکردنی هەڕەمەکی بەناو خەڵکیدا کوشت.\nئەوەش لە کاتێکدایە، لە ماوەی سێ ساڵی ڕابوردوودا تەقەکردنی هەڕەمەکی و کوشتنی بە کۆمەڵ لە ئەمەریکا بە شێوەیەکی بەرچاو زیادیان کردووە، لە ساڵی ٢٠١٧ ، ٢٥٥ کەس بەهۆی تەقکەردنی هەڕەمەکی بە ناو خەڵکیدا کوژران کە زۆرترینیان لە لاس ڤێگاس بوو.\nزیاتر لە نیوەی هێرشبەرەکان لە شوێنی ڕووداوەکان خۆیان کوشتووە یان لەلایەن پۆلیسەوە کوژراون.


گرینگیی ئازادی له ژیانی مرۆڤ وکۆمه‌ڵگادا؛، حوسێن نازدار – Peshmergekan\nگرینگیی ئازادی له ژیانی مرۆڤ وکۆمه‌ڵگادا؛، حوسێن نازدار\nئازادی بۆ پێشکه‌وتن وسه‌رکه‌وتنی مرۆڤ وکۆمه‌ڵگا له‌هه‌مووبواره‌کانی ژیانداپێویستییه‌کی سه‌ره‌کییه. هه‌تا هه‌ست به بوونی ئازادی نه‌كه‌ین،\nهه‌تا نه‌زانین كه ئازادی چ گه‌نجینه‌یه‌كی جوان و به‌نرخه، هه‌تا نه‌زانین كه ئازادی چ نیعمه‌تێكی گه‌وره‌یه، ره‌نگه وه‌ك پێویسته خه‌باتی بۆ نه‌كه‌ین. له كۆمه‌ڵگایه‌كدا كه جیلوه‌ی مرۆڤایه‌تی ئازادبێت پڕده‌بێ‌له‌جۆراوجۆری،فره‌چه‌شنی،هه‌مه‌ڕه‌نگی،هه‌ستی به‌رزی ئینسانی ،هه‌ستی نیشتمانپه‌روه‌ری ،کاروچالاکی،فیداکاری ،له خۆبوردویی، ها‌وکاری، پاکی، دڵسۆزی ،جوانی خۆشه‌ویستی، سه‌ر زیندوویی، داهێنان ، دڵخۆشی و به‌خته‌وه‌ری و ده‌ره‌نجام پێشکه‌وتن و گه‌شه و دره‌وشانه‌وه‌ی مرۆڤ و مرۆڤایه‌تی.\nئازادی به‌شێكه له سروشتی مرۆڤـ، كه له ئیمكانی وه‌دیهاتنی ویست و ئیراده‌ی مرۆڤدا خۆی ده‌نوێنێ، له دۆخی ئازادیدا ئیراده‌ی مرۆڤێك نابه‌سترێته‌وه به ئیراده‌ی مرۆڤێكی دیكه و تاك به‌ناچاری وله‌ژێرزه‌خت و گوشاری كه‌سانی دیكه‌دا هه‌ڵسوكه‌وت ناكات و فه‌رمانڕه‌وای ره‌های جه‌سته و رۆحی خۆیه‌تی و هه‌موو كه‌سێك مافی ژیان و ئاسایشی خۆی هه‌یه. \nزه‌وتكردنی هه‌رجۆره ئازادییه‌ك له ئیراده‌ی مرۆڤـ،واته زه‌وتكردنی‌هه‌رجۆره مه‌عنه‌ویه‌تێك له‌كرده‌وه‌ی ئه‌و، چاوپۆشی مرۆڤ له ئازادی له خۆیدا ده‌ستبه‌ردار بوونه له تایبه‌تمه‌ندیی مرۆیی و چاوپۆشینه له مافی مرۆڤـ و ته‌نانه‌ت ده‌ستبه‌رداربوونه‌له ئه‌ركه‌كانی مرۆڤایه‌تی،ئه‌م جۆره چاوپۆشی كردنه له‌گه‌ڵ سروشتی مرۆڤـدا ناسازگار.\nگه‌شه ودره‌وشانه‌وه‌ی توانا‌ولێهاتوییه‌كانی مرۆڤ ده‌گه‌ڕێته‌وه بۆسه‌ربه‌خۆیی‌مرۆڤ و سه‌ربه‌خۆی مرۆڤیش ده‌گه‌ڕێته‌وه سه‌ر راده‌ی ئازادیی ئه‌و، مه‌رجێكی سه‌ره‌كی بۆ ئازادیی مرۆڤ، «بوونی مافی هه‌ڵبژاردنه»، مرۆڤـ هه‌روه‌ك بۆ درێژه‌دان به ژیان پێویستی به “نان و ئاو‌و هه‌وا” هه‌یه، هه‌ر به‌و چه‌شنه‌ش بۆگه‌شه‌و دره‌وشانه‌وه‌ی تواناو لێهاتوییه‌کانی تاك و كۆمه‌ڵگا پێویستی به ”بوونی مافی هه‌ڵبژاردن‌و ئازادی و دادپه‌روه‌ری”هه یه“.\nبڵاو بوونه‌وه‌ی” وتاری ئازادیخوازانه” به چه‌شنێك چاوه‌كان ده‌كاته‌وه و سه‌ره‌نجی مرۆڤه‌كان به‌ره‌و ئاسۆی روون راده‌كێشێ كه ته‌نانه‌ت چاویلكه‌ی ره‌شی سه‌ره‌ڕۆیی و په‌رده‌ی ره‌شی زۆرداری و سته‌مكاری، ناتوانێ پێشی پێ بگرێ.\nهه‌تا «ئاكار و كرداری ئازادیخوازانه» له‌نێو كۆمه‌ڵانی خه‌ڵكدا زیاتر بێ، «دزێوی و بێزراویی خو‌و خده‌ی» سته‌مكاران و دیكتاتۆران باشتر ده‌رده‌كه‌وێ\nپه‌ره ئه‌ستاندنی بیری ئازادیخوازی ده‌رفه‌تی ئه‌وتۆ پێك دێنێ كه مرۆڤه‌كان دژكرده‌وه‌و داوه‌ری دروستتر‌و باشتریان له‌سه‌ر كرده‌وه‌و ئاكاری یه‌كتر هه‌بێ.\nناسینی ئازادی ده‌بێته هۆی له‌قاودانی” سه‌ره‌ڕۆیی نهێنی” له پێوه‌ندی ئاسایی ژیاندا و زه‌مینه بۆ ئاشكرا كردنی زوڵم و سته‌مكاری له پێوه‌ندییه كۆمه‌ڵایه‌تی، سیاسی و ئابوورییه‌كانی كۆمه‌ڵگادا ئاماده ده‌كات.\nئازادیخوازی ده‌توانێ ته‌وه‌رێكی هاوبه‌ش و گرینگ بێ بۆ مرۆڤه‌كان، كه‌له سه‌ره‌وه‌ی سه‌لیقه سیاسی و ته‌شكیلاتییه‌كان له‌سه‌ر باوه‌ڕ به فرچك به‌ستن ونه‌هادینه‌بوونی‌ئازادی له‌یه‌كتر نیزیك ببنه‌وه‌وله‌و رێبازه‌دا خه‌باتی هاوبه‌ش و یه‌كگرتوو بكه ن.\nئازادی له‌کۆمه‌لگایه‌کدا دابین وده‌سته‌به‌ر ده‌بێت که له لایه‌ن سیستمێکی دیموکراتیک به‌رێوه بچێت و یاسای بنه‌ره‌تی ئه‌و ولاته له‌سه‌ر بناغه‌ی پێوه‌ره جیهانیه‌کانی جارنامه‌ی گه‌ردونی مافی مرۆڤ داریژرابێ وهه‌موو ماف و ئازادییه‌کانی مرۆڤی به‌روونی و بێجیاوازی ئایین ،ره‌گه‌ز، نه‌ژاد،نه‌ته‌وه،چین وتوێژ تێدا نووسراو سه‌ڵمێندرابێ.ده‌وڵه‌تی ئه‌و وڵاته ئه‌رکدارو به‌ر پرس بێ که‌ماف وئه‌رک وحورمه‌تی تاک، کۆ، که‌مینه، زۆرینه وپێکهاته‌جۆراو جۆره‌کان وخه‌ڵک به‌گشتی یاسامه‌ند ونه‌هادینه وپراکتیزه‌بکات وده‌رفه‌ت و بواری یه‌کسان بۆکۆمه‌لانی خه‌لک بڕه‌خسێنێ بۆئه‌وه‌ی بتوانن له تواناوبه‌هره سیاسیی، ئابووری، کۆمه‌ڵایه‌تییه‌کانی یه‌کترو به‌هاوبایه‌خه‌گشتییه‌کانی مرۆڤایه‌تی که‌لکی دروست وپێویست وه‌رگرن هه‌روه‌ها بنیاده سه‌ره‌کییه‌کانی ده‌وڵه‌ت(وه‌ک؛ده‌سه‌لاتی یاسادانان،دادوه‌ری وجێبه‌جێکردن) پێبه‌ندبکرێن که به‌پێی یاسای بنه‌ره‌تی، مافی مرۆڤ بپارێزن ورێز له‌مرۆڤ وبه‌ها مرۆفایه‌تییه‌کان بگرن.\nله هه‌رکۆمه‌ڵگایه‌کدا كه مرۆڤه‌كان به‌هۆی وشیارنه‌بوون،نه‌ریت ،ترس،ته‌ماح وساویلكه‌یی‌مل بۆسته مکاری ودیكتاتۆری راده‌كێشن،ئازادی وسه‌ربه‌ستی‌له‌بیر ده‌كرێ.دیكتاتۆری له‌سه‌ر بناغه‌ی ناوشیاری و نه‌زانی و دواكه‌وتوویی‌كۆمه‌ڵانی‌خه‌ڵك فۆرم ده‌گرێ‌وپه‌لوپۆ ده‌هاوێژێ، زاڵم به‌پشت به‌ستن به‌نه‌جووڵان و وه‌ستانی مه‌زڵووم درێژه به سته‌مكاری خۆی ده‌دا. هیچ نه‌ته‌وه‌یه‌ك ناتوانێ خۆی له كۆت و به‌ندی زوڵم و سته‌مكاری رزگار بكا، مه‌گه‌ر بگاته ئاستێك له پێشكه‌وتن و گه‌شه‌ی هزری و كۆمه‌ڵایه‌تی كه “بوونی زوڵم و سته‌م” و “نه‌بوونی ئازادی” بۆ قبووڵ نه‌كرێ\nهه‌ڵبژاردن و گرتنه‌به‌ری شێوه‌ی خه‌بات بۆ ئازادی ره‌نگه‌له‌كه‌سێكه‌وه بۆكه‌سێكی‌دیكه و له‌کۆمه‌ڵگایه‌که‌وه بۆ كۆمه‌ڵگایه‌كی دیكه‌و له زه‌مه‌نێكه‌وه بۆ زه‌مه‌نێكی دیكه جیاواز بێ، به‌ڵام ئه‌گه‌ر مرۆڤــ گه‌یشته قۆناغی “تێگه‌یشتن و ده‌ركی ته‌واو له ئازادی” واته به‌و باوه‌ڕه گه‌یشت كه به‌بێ ئازادی ناتوانێ بژی، ده‌بێته خه‌باتگێڕی ماندوو ی نه‌ناسی رێگای ئازادی.


300 گۆڕ له خۆده‌گرێت<br>ده‌ست به دروستكردنی گۆڕستانه‌كه‌ی كۆجۆ ده‌كرێت\nله گوندی كۆجۆی شنگال، دروستكردنی گۆڕستانی قوربانیان ده‌ستیپێكردو بڕیاره دوای پشكنینی روفاته‌كان، له رێوره‌سمێكدا له 300 گۆڕدا به‌خاكبسپێردرێنه‌وه.\nدروستكردنی ئه‌و گۆڕستانه له كۆجۆ، ئه‌مڕۆ شه‌ممه 3ی ئاب كاره‌كانی ده‌ستیپێكرد به هه‌ماهه‌نگی خه‌ڵكی سنوره‌كه له‌گه‌ڵ رێكخراوی كۆجۆ بۆ گه‌شه‌پێدان و تیمی نیشتمانی هه‌ڵدانه‌وه‌ی گۆڕه به كۆمه‌ڵه‌كان سه‌ر به حكومه‌تی ناوه‌ندی.\nداود موراد خه‌تاری، لێپرسراوی به‌شی په‌یوه‌ندییه‌كان و راگه‌یاندن له جڤاتی كه‌سوكاری قوربانیانی ئێزیدی به (كه‌ركوك ناو )ی وت "ئه‌و گۆڕستانه زیاتر له 300 گۆڕ له خۆده‌گرێت بۆ قوربانیانی كۆجۆ، ئه‌وه‌ش دوای ته‌واوبونی پرۆسه‌ی پشكنینی ئه‌و روفاتانه‌ی له گۆڕه به كۆمه‌ڵه‌كاندا ده‌رهێنراون".\n"له‌به‌رنامه‌ماندا بوو رۆژی 15ی ئاب كه ساڵیادی كۆمه‌ڵكوژی ئه‌و گونجه ته‌رمه‌كان به‌خاكبسپێردرینه‌وه به‌ڵام ئه‌وكات پشكنینه‌كان ته‌واو نابن".\nخه‌تاری وتیشی ته‌واوبونی پشكنینه‌كان ده‌كه‌وێته مانگی ئه‌یلولی ئه‌مساڵ، هه‌ر ئه‌وكات روفاته‌كان له‌و گۆڕستانه‌دا به‌خاكده‌سپێردرێنه‌وه.\nشنگال، ئابی 2019، روفاتی قوربانیانی دوای پشكنین له‌گۆڕستانی كۆجۆ به‌خاكده‌سپێردرێنه‌وه\nجگه له كۆجۆ، بڕیاره له رۆژهه‌ڵاتی ناوه‌ندی قه‌زای شنگال، گۆڕستانێكی تری گه‌وره دروستبكرێت بۆ له خۆگرتنی ته‌واوی قوربانیانی ئێزیدی ده‌ستی داعش.\nرائید فه‌لاح حه‌سه‌ن، ئه‌ندامی ده‌سته‌ی لێكۆڵینه‌وه و كۆكردنه‌وه‌ی زانیاری له تیمی نیشتیمانی هه‌ڵدانه‌وه‌ی گۆڕه به كۆمه‌ڵه‌كان پێشتر به (كه‌ركوك ناو)ی وت "له چوار مانگدا 16 گۆڕی به كۆمه‌ڵ له كۆجۆ هه‌ڵدراونه‌ته‌وه كه 235 روفاتی تێدابووه و ره‌وانه‌ی به‌غدا كراون".\nكاری تیمه‌كانی هه‌ڵدانه‌وه‌ی گۆڕه‌كان، به‌وته‌ی فه‌لاح حه‌سه‌ن راگیراون، ئه‌وه‌ش به‌هۆی به‌رزبونه‌وه‌ی پله‌كانی گه‌رماوه و بڕیاره له ئه‌یلولدا ده‌ستپێبكه‌نه‌وه.


داواكارین هیچ سەرۆكایەتییەك دوو خول زیاتر نەبێت - Kurdistanigawre\nداواكارین هیچ سەرۆكایەتییەك دوو خول زیاتر نەبێت\nهەموو تاكێكی كۆمەڵگای كوردستان بە جیاوازی نەتەوەو ئاین و چینەكانەوە , سەر بە هەر نەتەوەو ئاین و چین و رەگەزو خێڵ و عەشیرەت و شارێك بێت مافی خۆیەتی هەر پلەیەكی فەرمانڕەوایی لە هەرێمی كوردستان بەدەست بهێنێت و مافی حوكمڕانی و بەڕێوەبردنی وڵاتی هەیە بە دەنگی هاووڵاتیان و لە چوارچێوەی یاسا .\nبۆ ئەوەی دەسەڵاتدارییەتی لە هەرێمی كوردستان مۆدێرن بێت و كەمتر بكەوێتە بەر پەلاماری دەرەوەو لە ناوخۆش كەمتر بە هەژانەكان بلەرزێت و دوور بێت لە پاوانكردنی لە لایەن گروپێكەوە, بۆ ئەوەی سەقامگیری و ئاشتەوایی سیاسی و ئابووری و كۆمەڵایەتی لەم هەرێمەدا بەرقەرار بێت, ئێمە ئەوانەی لە خوارەوە ناومان هاتووە داواكارین :\n1- هەموو ئەو پلە سەرۆكایەتیانەی لە كوردستان بەشێوەی دیموكراتیانە هەڵدەبژێردرێن ( سەرۆكی هەرێم, سەرۆكی حكومەت, سەرۆكی پەرلەمان) , بۆ هەر تاكێكی ئەم وڵاتە هەیە تەنها دوو خول وەری بگرێت و تازە كردنەوەی نەبێت بە هیچ شێوەیەك لە هیچ كاتێكدا .\n2- نابێت دوو پۆستی سەرۆكایەتی هاوكات لە لایەن دوو هاووڵاتی پلە یەكی یەكتر بەدەست بهێنرێت.\n4- هەموو پۆستە پلە باڵاكانی كوردستان داهاتیان پێش وەرگرتنی پۆست و دوای دەست هەڵگرتن لەو پۆستە رابگەیەنن و لە راگەیاندنەكان بڵاو بكرێتەوە .\n5- سەرۆكی هەرێم لە بەر ئەوەی پلەیەكی مەعنەوی باڵایە لە وڵات پێویستە ئەو كەسەی دەگات بەو پۆستە دەست لە پلە حیزبیەكەی بكێشێتەوەو دوای تەواو كردنی ماوەی دیاریكراو لە پۆستەكەی, هیچ پلەیەك لە هەرێمی كوردستان وەرنەگرێت و نەشتوانێت بگەڕێتەوە بۆ هەمان پۆست.\n96-شاڕیچگا خەسرەو خالید فەرمانبەر كوردستان


هەزارمێرد شوێنێکی گرنگی مێژوویی بەڵام فەرامۆشکراو | ROJnews\nسێشەممە, 14 ماي 2019 - 07:46\nئەشکەوتی هەزارمێرد لە شاری سلێمانی، لەگەڵ ئەوەی شوێنەوارێکی گرنگی مێژووی و گەشتیارییە بەڵام فەرامۆشکراوە، بەڕێوەبەری شوێنەواری سلێمانی دەڵێت: زانیاری تەواومان نییە لەسەر ئەو شوێنەوارە و باوەڕیشمان بەو دوو لێکۆڵینەوەیە نییە کە لە سەدەی ڕابردوو لەسەر ئەشکەوتەکە کراوە، بۆیە داوامان لە دوو زانکۆی جیهانی کردووە بۆ ئەوەی پشکنینی نوێ بۆ ئەشکەوتەکە بکەن.\nئەشکەوتی هەزارمێرد، ئەشکەوتێکی گەورەیە، دەمێکی بەرفراوانی هەیە بەڵام قوڵییەکەی کەمە، بە ١٣ کیلۆمەتر دەکەوێتە باشوری ڕۆژئاوای شاری سلێمانی و بەتەنیشت شاخی بەرانانەوەیە، بە دووەم گەورەترین ئەشکەوت لە دوای ئەشکەوتی شاندەرەر ناسراوە، لەپاڵ ئەشکەوتی هەزارمێرد پێنج ئەشکەوتی دیکەی بچووک هەن، کە دەکەونە لای ڕاست و چەپی ئەشکەوتەکە بەڵام دەمەکانیان فراوان نییە و مرۆڤ ناتوانێت بە ئاسانی بچێتە ناویان بەڵام قوڵیان زۆرە لەخوار ئەشکەوتی هەزار مێردەوە گوندێک هەیە، هەر بەناوی هەزارمێردەوە ناونراوە، لە ئێستادا تەنیا ٢ ماڵ لەو گوندەدا ماوون.\nبۆچی ناونراوە هەزارمێرد؟\nڕاوبۆچوونی جیاواز هەیە لەسەر ناوی ئەشکەوتی هەزارمێرد، بەشێکیان دەڵێن: لەبەرئەوەی ئەشکەوتەکە گەورەیە جێگای هەزار پیاو بووەتەوە واتە هەزار پیاوی مەرد، یان ناوی ئەم ئەشکەوتە ڕەگ و ڕیشەی لە هەزار مێگەوە هاتووە بەمانای ئەوەی ئەم ناوچەیە لەبەهاراندا ئاو و سەوزایی و مێرگی زۆری هەیە.\nکێن ئەوانەی لێکۆڵێنەوەیان لەسەر هەزارمێرد کردووە؟\nگاروود (ئانی – ئەلیزالیب) ژنە زانایی بەناوبانگ کە لێکۆڵینەوەی لە چاخەکانی بەر لە میژوو کردووە، لە ساڵی ١٩٢٨ لەلایەن دەزگای نێردراوی هاوبەشی قوتابخانەکانی ئەمریکا، لەگەڵ کۆمەڵەی بێرسی سلادن پێکەوە پشکنینیان لەسەر ئەشکەوتە گەورەکەی هەزارمێرد کردووە کە ماوەی ١٨ ڕۆژ لەناو ئەشکەوتەکە و لاکانی و بەردەم ئەشکەوتەکە و ناوەڕاستەکەی لە پشکنینی بەردەوامدا بوون و لە ئەنجامدا گاروورد گەیشتە ئەوەی ئەم ئەشکەوتە چینەکانی بەسەر ٣ سەردەمی شارستانیەتدا دابەش بکات.\nچینی یەکەم: پاشماوە دۆزراوەکانی ئەم چینە بۆ سەردەمی نوێ لە مێژوو دەگەڕێتەوە واتە سەردەمی شارستانی ئیسلامی تێیدا کۆمەڵێک گۆزە و گڵێنەی جۆراو جۆری تێدا دۆزاوەتەوە. لەگەڵ ٣ گۆڕ کە یەکێکیان گۆڕی منداڵ بووە و لەگەڵ هەر گۆڕێکیشدا گۆزەیەک نێژراوە، لەگەڵ ئەوەشدا ٣ پارچە ئاسن دۆزراونەتەوە کە یەکێکیان سەری تیری بۆ بەرگریکردن لە خۆیان بەکاریان هێناوە، هەروەها ٢ پارچە دراویش دۆزراوەتەوە یەکێکیان سەردەمی بێزەنتینیە ئەوەی تریان هی سەردەمی ساسانییە.\nچینی دووەم: ئەم چینە چینێکی تەنکە هەندێک بەردە ئەستێی جۆری ئۆرگانیشی (گریماڵدی)، لەبەردەئەستێی ئەشکەوتی شانەدەر (زەرزی) دەچێت واتە بۆ چاخی بەردینی سەروو یان ناوەڕاست دەگەڕێتەوە.\nچینی سێیەم: ئەم چینە لە ئەشکەوتەکەدا یەکێکە لە گرنگترین بەشەکانی کنەو پشکنینەکەی گاروود، لەم چینەدا شوێنی ئاگردان و ئامێری بەردە ئەستیش دۆزراوەتەوە، بەڵام شوێنەکانیان لە یەک جۆر پیشەسازی بوون کە نزیک بوون لە جۆری ناسراو بە (مۆستیری) لە چاخی بەردینی کۆن.\nئەم بەردانە کە لەم چینەدا دۆزراونەتەوە بۆ ٣٠ بۆ ٥٠ هەزار ساڵ پێش زاینی دەگەڕێتەوە کە هاوکات ئەم چینە لەگەڵ دۆزراوەی یەکێک لە چینی ئەشکەوتی شانەدەر لە یەکتری دەچن هەروەها هاوشێوەی ئەم بەردە ئەستێیانە لە فەلەستین لە ئەشکەوتی زەویتە و ئەشکەوتی شەکەبە دۆزراونەتەوە جگە لەوەش هاوشێوەی هەندێک بەردە ئەستێ بیابانەکانی خۆرئاوای شامن.\nپێش گاروود لەلایەن سپایزەر لە ساڵی ١٩٢٦، کنە و پشکنین کراوە لە هەمان شوێن بۆ دەرخستنی زانیاری لەسەر چاخە کۆنەکانی مێژوو بەڵام زانیاری لەسەر ئەم لێکۆڵێنەوەیە نیە و پشتگوێخراوە.\nهەزارمێرد شوێنەوارێکی گرنگ بەڵام فەرامۆشکراو\nلەگەڵ ئەوەی ئەم ئەشکەوتە یەکێکە لە شوێنەوارە گرنگەکان، بەڵام کاتێک گەشتیار ڕوو دەکاتە ناوچەکە هیچ زانیارییەکی دەربارەی دەست ناکەوێت تەنیا وەک شوێنیکی نامۆ دێتە بەرچاویان.\nئارام شوانی، وتەبێژی گەشتوگوزاری سلێمانی، سەبارەت بەنەبوونی ڕێبەری زانیاری بۆ گەشتیاران بە ڕۆژنیوزی ڕاگەیاند، ئەوەی پێویست بوو بەڕێوەبەرایەتی شوێنەواری سلێمانی بیکات ئێمە کردوومانە و لە جیاتی ئەوان ڕێبەرمان بۆ دروستکردوە لە بۆنە گرنگەکاندا بەسەر گەشتیاراندا لە ناو فڕۆکەخانەکان دابەش دەکرێت کە بە ٨ زمان نوسراوە و پشتی بە لێکۆلێنەوەکەی گاروود بەستووە.\nهاوکات کەمال ڕەشید، بەڕێوەبەری شوێنەواری سلێمانی بە ڕۆژنیوزی وت: ئەگەر ئێمە زانیاری تەواومان نەبێت لەسەر ئەشکەوتەکە چۆن بتوانین ڕێبەری زانیاری دروست بکەین و پشت ببەستین بەو لێکۆڵێەوانەی کە لە ڕابردوودا کراوە لەلایەن گاروود و سپایزەر، هەربۆیە ئەم زانیاریانە ڕەتدەکەینەوە، وتیشی: پەیوەندیمان کردوە بە زانکۆی شیکاگۆ و زانکۆی لێڤەرپۆلی بەریتانی کە لەهەموو جیهاندا تەنیا ئەم دوو زانکۆیە کار لەسەر پشکنینی شوێنە مێژوویەکان دەکات، وا بڕیارە لە چەند ساڵی داهاتوودا ئەو دوو زانکۆیە تیمێکی شارەزا بنێرن بۆ لێکۆڵینەوەیەکی نوێ لە سەر ڕاستی و دروستی ئەو دوو لێکۆڵینەوەیەی پێشتر.\nئەوەی ماوە لەسەر ئەشکەوتەکە بوترێت جگە لە نەبوونی زانیاری ڕێگای گەیشتن بە ئەشکەوتەکە هێشتا هەر خۆڵە و چاڵ و چۆڵی زۆری تێدایە، لەگەڵ ئەوەشدا ژینگەکەی لەلایەن بەشێک لە هاوڵاتیانەوە ناپارێزرێت و لەسەر دیوارەکانی کۆمەڵێک ئاماژەی نەشیاوی تێدا نوسراوە، بتڵی ئاو و پاشماوەیەکی زۆریشی تێدا فڕێدراوە.


هەروەک چۆن پارتی دیموکرات و کوڕو کورەڕەزاکانی مەلا مستەفای بارزانی لەشۆڕش و دوای شۆڕش لەپێش مەرگ و دوای مەرگی نەیانتوانی و نەیانویست مەلا مستەفا وەک رەمزێک و پیاوێکی نیشتیمانی و نەتەوەیی هەموو گەلی کوردستان بناسێنن، بەهەمان شێوە حزبەکان و نەوەکانی مام جەلال و نەوشیروان مستەفاش نەیانتوانی.\nپرسیارێک پێویستی بەبیرکردنەوەیە، ئایا چەند کەس لەو هاوڕێیانەی لەگۆڕانی دوای نەوشیروان مستەفا کە ناڕازی بوون ، دوای جێهێشتنی گردەکە سەنگەریان بۆ ناو حزبەکانی تر گواستەوە؟\nلێسەندنەوەی ئەم پێناسەیە، بۆ هەموو سەرکردە مێژووییەکان ، مانای ئەەوە نیە وانەبوون، بەنەمری هێشتنەوەی هەندێکیش هەر بەمانای ئەوە نیە کەدروست وابوون، بەڵام ئەوە خێزان و هاوڕێکانیان و دەسەڵات و حوکمڕانییە کە لەڕێگەی ئەرگۆمێنت و بەڵگەو هەقیقەتی مێژوییەوە پێناسەکەی بۆ رای گشتی ئەسەلمێنێت، بەداخەوە پاوانکردنی میراتی ماددی و مەعنەوی سەرکردەکانی کورد لەلایەن نەوەکانیان و حزبەکانیانەوە، نەک رای گشتی ناوخۆو دەرەوەی بەبڕواو متمانە نەهێناوە، لەناو خۆی حزبی بەجێماوی سەرکردەکە خۆشیدا، گومانی دروستکردووەو بڕوای بە رێبەرەکەیان لەقکردوە. رەنگە ئەمە بۆ نەوشیروان مستەفا لەهەمویان دروستتر بێت.


(ڕەوانەکراوە لە سیند بن عەلیەوە)\nزیج سیندھیند، ژمارە دەییەکان\n^ Saliba، George (1995). "Introduction". A History of Arabic Astronomy: Planetary Theories During the Golden Age of Islam. New York University Studies in Near Eastern Civilization (وەشانی New). New York and London: New York University Press. پەڕە 14. ISBN 0-8147-8023-7.\nوەرگیراو لە «https://ckb.wikipedia.org/w/index.php?title=سیند_کوڕی_عەلی&oldid=668577»\nئەم پەڕەیە دواجار لە ١٣:٤٤ی ١٦ی ئازاری ٢٠٢٠ نوێ کراوەتەوە.


Sunday, 04.05.2015, 17:55\nهەڵبژاردنی جامانەی سور لەلایەن بنەماڵەی بارزانیەوەوەکو جیاکردنەوەیەکی شکلی نیەلەخەڵکانی دی بڵکو جیاکردنەوەیەکی ڕەمزی و جەوهەری و سومبوڵیکە. ئەم دەست نیشان کردنەی جامانەی سور بۆ خێڵی بارزان بەگشتی و بەتایبەتی بۆ بنەماڵەی بارزانی ، هێڵ ڕاکێشانەلەنێوان بارزانیەکان و بنەماڵەی بارزانی و سەرجەم تین و توێژەکۆمەڵایەتیەکانی دی کورد لەکوردستاندا . خۆ بەسومبڵکردن و خۆ جیاکردنەوەی بنەماڵەی بارزانی ڕەهەندێکی مێژوی خێڵەکی و تائفی دورو درێژی هەیەلەبادیناندا. ئەم بنەماڵەیەهەردەم لەهەوڵی ئەوەدا بونەجیا بن لەعامی خەڵکی کورد وەتاک و تەنها بن لەشێوەو پل و پایەدا ، ئەم خۆ بە خوا بونەی بنەماڵەی بارزانی هەمیشەکاری جدی بۆ کراوە، بوەتە بەترادیسێونیکی خانەوادەیی و ستراتیژێکی نەگۆڕی چقبەستو بەبەردەوامیش ڕووحی بەبەردا کراوەو وەلەکایەکانی ڕۆژانەدا لەسەر ئەرزی واقیع لەلایەن نەوەکانی ئەم بنەماڵەیەوە، پراکتیزەکاری بۆ کراوە ، هەر بۆیشەلەدایکبونی هەر نەوەیەکی ئەم بنەماڵەی بارزانیەلەگەڵیدا پل و پایەیش لەدایک دەبێ.\nکوڕەکەی نێچیروان بارزانی واتا ئیدریس ئەمڕۆ نمونەێکی فرێش وتازەو گەرم و گوڕی هەنۆکەیە، کەلەکایەی سیاسی و ڕێکخراوە دروست کراوەکانی پارتیدا ڕۆڵ دەگێڕێ ، بوەتەجێگای بایەخی پێدانی میدیا دەست کردەکانی پارتی ، ئیدرس ئەمڕۆ خاوەنی ڕێکخراوەیەکی تایبەت بەخۆیەتی لەژێر سایەو سێبەری پارتیدا . ئیدریس ئەرزیەکی زۆری لەسەر تاپۆ دەکرێ بۆ شێونی باڵەخانەکانی ڕیکخراوەکەش لەئایندەدا دەیان و سەدان دفتە ری دۆلاریشی بۆ سەرف دەکرێ ئیدریس هەڵدەستێ بەسازدانی ئاهەنگی نەوڕۆز . ئیدریس قسەبۆ خانەوادەی شەیدان دەکات . ئیدی نەک لەدیوخاناندا باس باسی ئدریس دەبێت بڵکو لەڕووداوەتیڤیەکان و فەیسبوک و تویتەرو ..هیدیشدا دەبێت بەفریاد ڕەس و زاناو دان و هێڵی سورو ڕەمزی ئایندەش.\nمسعود بارزانی و بنەماڵەو خێڵەکەی تەنها بۆ کورد هێڵی سورن و هیچ تاکێکی کورد بۆ نیەلەو هێڵەمین ڕێژکراوەنزیک بێتەوەئەوەیشەلاساری کرد بێ و لەو هێڵ نزیک بوبێتەوە، ئەوەلەدەست و قاچ و پەلو پۆو زمان وگفتو گۆ کراوە، زۆرن ئەوانەی لە بەزاندنی ئەو هێڵەسورەدا بێ سەرو شێون یان تیرۆر کراوەن. ئەگەر چی جاران بنەمالەی بارزانی و غولامەکانی هەمیشە نکۆڵیان لەوە دەکردەوە کەئەوان لەپشت تیرۆرکردنی ستار شەریف و سۆران و سەردەشت عوسمانەکانەوەنەبوونە،بەڵام ئێستا زۆر بێ باکانەلەناو هۆڵی پەرلەمان و لەپێش چاوی پەرلەمان کارانی سەرجەم لیستەکانەوەی ئەو پەرلەمانەزەلیل و ڕسوایەی بن دەستی لیستی زەرد ا، دو غوڵامی بنەماڵەچونەسەگی هار کەوتنە پەلاماردانی پەرلەمان کار عەلی حەمەساڵح و دەکەونەلێدانی ..\nئەگەر عەلی حەمەساڵح مشعان جبوری یان حەنان فەتلاوی بوایەهێرشی شەرەفی و ئەخلاقیان کردبایتەسەر مسعود بارزانی ئەم دوو جەبانەدەوێران دەم بکەنەوە؟ دڵنیام عەلی حەمەساڵحەکان ئەو کات وڵامی توندی مشعان و فەتلاویەکانیان دەدایەوەو ئەو دوو نامەردەیەش جگەلەملشۆرکردن هیچ هەڵوێستێکی تریان نەدەبوو.\nمن هەردەم ئەمەم گوتوە" قوتابخانەکەی بارزانی تەنها قوتابی کورد کوژی پێ گەیاندوەنەك کورد پارێزو کورد پەروەرو دوژمن کوژ ، ئەم هەڵسەنگادنەی بەندە بۆ پارتی مێژوی هەڵسوکەوتی ئەم چەند ساڵانەی پارتی بەرامبەر بەکورد سەلماندی کەپارتی کورد کوژەنەکورد پارێز.\nپارتی چەندەپێگەی جەماوەری و حزبی و سەربازی و ئابوری بەهێز بێت سنوری هێڵەسورەکانیش بەرفرەوانترو گشتگیر تر\nپارتی هێڵەسورەکانی ڕۆژ بەڕۆژ لەکوردستاندا، پان و بەرین تردەکاتەوە، هەر لەنووسین و توانجو ڕەخنەو بەرد گردن لەبارەگاکانیەوەهەتا دەگاتەباس کردن و هەڵدانەوەی ڕەش نووسەیاسایەکانی کوردستان ، کەباس لەپایەو میزانەدیموکراسیەکان دەکات وماوەی درێژکردنەوەو کۆتای هاتنی سەرۆکایەتی هەریم دیاردەکات . .بێ شک ئەوبەندە یاسایانە کەڕیکەوتینی لەسەر کراوەلەلایەن زۆرینەی پارتەکانی ناو پەرلەمان لەکوردستاندا ، بەتایبەتیش ئەو بەندەی کەپاشا کەی پارتی لەپاشایەتی دەهێنێت خوارە، ئەم نەك هەر هێڵی سورەلەکن پارتیەکان ، بڵکو مین ڕێژو بۆمب ڕێژکراویشە، بۆ ئەوانەی توخنی ئەم شێونەموحەڕەمەکراوەدەکەونەوە، بێ گومان ئەوانەی ئەم هێڵانەدەبەزێنن ئایندەیان لەئایندەی سۆرانی ما مەحەمەکان و ستار شەریف و سەردەشت عوسمانەکان و بەرد هاوێژانی ١٧ی شوبات خرابتر دەبێت ....!\nچه ند دێڕك و قسه یه ك له سه ر ڕۆژی سیاسی ئه و ڕۆی یه کێتی\nدو ڕووی وبێ باری ناوکۆمه ڵگای کوردی !!!


ANF | دۆخەو چاپ و وەڵاکەردەیوەو کتێبی هەورامی\nدۆخەو چاپ و وەڵاکەردەیوەو کتێبی هەورامی\nڕێز و شۆرێوە کوڵ، سەروو دۆخەو چاپ و وەڵاکەردەیوەو کتێبی، دلێو ئەدەبیاتوو ئارۆو هەورامینە.\nسنە/ فەرشید ڕۆستەمی\nیه‌كشه‌ممه, 2 Jan 2022, 13:00\nئارۆ، بە وەشحاڵیوە تاومێ واچمێ شۆنوو فرەتەر جە سی ساڵارە، زوانی هەورامی، خەریکا قۆناغێوە تازەتەر جە مێژوو و ئەدەبیاتی وینۆ وێشۆ. کەوتەن جم و جووڵ، پەنەش منویسیۆ، وانیۆوەو ئەنجومەن و چالاکە فەرهەنگی، ئەدەبی، مەدەنی و کۆمەڵایەتیەکێ، گرد٘ دەسشا دان دەسوو یۆیوە تاکوو چینەی زیاتەر نازا هەورامی هۆش بشۆوە و هەرکەس بەش بە حاڵوو وێش و پاو زانشتێوە کە جە بوارێوە تایبەتنە هەنش، ئەکتیڤا. ئارۆ ئیتر کۆ چیرۆکی هەورامیما هەن و ڕەوتوو ئەدەبیاتی داستانیش. نزیکوو نیم قەڕنی ڕەوتوو شێعرێ تازێما هەن و کۆمەڵە شێعرانێوە پەڕ و دەڵوەتمەننێ. سەروو ئەفسانەکاوە کتێب نویسان. سەروو مێژووو ڕەوتوو نەسری هەورامی کتێب نویسیان. بەشوو ئەدەبیاتوو زاوڵایچ و بەشێ تەرێ پێسەو فەرهەنگ نویسی، هەرمانەی ئاکادمیک و زاشتیانێ و کۆ کەردەیوەو فۆلکلۆری هەورامی، پێسەو بەشەکاو سەری، تا ئیسە ئامان سەر و هەرکام خەریکوو ویارای ڕەوت و ڕای تایبەت بە وێشانێ. بە کوڵی، گەرەکما چی وتارنە، ڕێز و شۆروو دۆخەو چاپەمەنی کتێبە هەورامیەکا کەروو.\nئاشکران کە چەنوو بەڕۆ بیەیوەو تەکنۆلۆژی و ئامای سۆشیاڵ میدیای و دەزگا مۆدێڕنەکاو چاپی، کتێب چاپ کەردەی و جۆرەکاش، فاڕیان و ئادیچ پێسەو دنیاو دەوروو بەریش و ئەو دیاردەکای تەری، ڕۆ بە ڕۆ فاڕیۆ. ئینەیچ حاشاش چەنە مەکریۆ کە تا کتێب زەریفتەر، ڕیک و پێکتەر، بێ‌هەڵە‌تەر و بە دیزاین و ڕووبەرگی ستانداردەو چاپ بۆ و گنۆ وەروو دەسوو وەردەنگ و وانەری، کاریگەریش فرەتەرا. ئی کاریگەرییە، باری وەش و هەست ناسکیی ڕۆحی و ستاتیکاو زەریف‌ژناسانەش چەنەن. هەمیچ باری ماڵی و ورەتەی و زەڕیرە، تاڤۆ سوودێ فرێش با پەی چاپەمەنی و نویسەری. جاری پاسە هەن ڕووبەرگ یا دیزاینوو کتێبێوە ڕۆڵی ئەسڵی و سەرەکی گێڵنۆ پەی بەحسوو ورەتەیش و پەی ئینەی کە وەردەنگی هانی بدۆ پەی سانایو کتێبەکەی. جارێ با چینیشا ویەروو. دیسان مەووە سەرشاو وردتەر شیشا کەرووە.\nدیارا هەورامان وەروەڵاوا و هەر بەشێوەش سەر بە شارێو کوردستانی گەورەین. هەرپاسە، چالاک و نویسەرە هەورامیەکێ پژگیێنێ شار و دەگاکارە و هەر کەس هەرمانەو کاروو وێش شارێوە تایبەتنە پڕنۆوە. ئەگەر واچمێ ماوەو ئی سی ساڵە ویەردەینە سەد کتێبێ هەورامیێما چاپێ بیێنێ، ڕەنگا پەی چاپیشا تاومێ نزیک بە ویس وەڵاوگە و نەشر و چاپەمەنی و هەرپاسە شارێ نۆعاونۆعێ نامێ بەرمێ. ئارۆ، ئەوین، زایەڵە، ڕێباز، گوتار، کالج، ئەفروود، کوردستان و… . مەریوان، تاران، سنە، پاوە، سلێمانی، هەولێر، بۆکان، سەقز و… .\nبە گردی، من، یا هەر وانەرێوە تەر کە بەشێوە چی کتێبە هەورامیاشە دیێبا و وەنێباشۆ، پی دەسکەوتی یاوۆ کە 80 جە سەدوو کتێبەکا، بە خرابتەرین و ناشیرین تەرین شێوەو دیزاین و ڕووبەرگی چاپێ بیێنێ و هەرپاسە، شەپۆلێوە فرە جە هەڵە ڕازوانیەکا وینیەیا دلێو ئی کتێبانە. ئینەیچ کریۆ بە دوێ بەشێ. بەشی یەکەم پەی نویسەر یا پەی ساحیبوو کتێبەکەی گێڵۆوە کە هیچ وەسواس و هەستیاری و کەڵکەڵێوەش نیا سەروو چاپوو کتێبەکەی و تەنیا ئینە پەیش گرینگا کتێبەکە چاپ بۆ و تەمام. ئیتر با هەڵێش چەنە با، با دیزاینش هەر نەبۆ، یا فرە ناشیرین بۆ. بڕێ جە چاپەمەنیەکایچ حاڵشا هەر ئینەن. وەحتێ وانەر کتێبیش وەنۆوە، ماچۆ ئینە تەنیا ئامان کتێبەی چاپ کەرۆ و ملوو وێش وزۆش. بە هەورامیێوە وێمانە، بێگار ڕاس کەراوە. جە ڕاسینە ساحیب کتێبەکە، وێش ئەگەر زانۆ، ئدیتوو ڕازوانەکەی تاڤۆ کەرۆ، یا بدۆش بە کەسێوە کە ڕازوان ڕیک و پێک زانۆ. وەلێ بەشێوەشا مەکەراش. فرەش بۆنەو ئینەیوەن کە پاسە ویر کەراوە، ئا ڕازوانە منویساش پەنە، درۆسا و کێشەش نیا.\nبەشی دووەم پەی چاپەمەنی گێڵۆوە. ئیسە (تا ئا یاگێ من ئاگادار بوو)، جگەم چاپەمەنیو زایەڵەی جە مەریوان، ئارۆ جە پاوەنە، کوردستان جە سنەنە و ئێحسان جە تاراننە، ئەوێ وەڵاوگەکێ، وەرپەرسەکێشا هەورامیێ نیەنێ و تەنانەت بەشێوەشا ئەسڵەن کوردێ نیەنێ. یانی هەورامی مەزانا وەناوە یا بنویسا. کە پاسەن؛ فرەو چاپەمەنیەکا ئەگەریچ ئیدیتۆرشا بۆ، ئانە هەورامی مەزانۆ و هەر مشۆ ساحیب کتێبەکە وێش ئیدیتی دلێنەیی(ناوەرۆکی) و مەتنیی کتێبەکەیش کەرۆ و وێش دڵسۆز و خەموەر بۆ پەی کارەکەیش. جیا جە بەحسوو ڕازوانی، ڕووبەرگ و دیزاین و لاپەلەکاو فرەو ئی کتێبا ئەگەر یەک واتەنە گەرەکت بۆ وەسفش کەری، تاوی واچیش پەنە ” کارەسات” و هیچی تەر. جار هەن، ڕووبەرگ ئەسڵەن پێوەنش نیا بە دلێنەیوە. جار هەن دیزاینوو لاپەلەکا، نەبیەیش خاستەرا تا ئانە کە نیانشارە پەیش. هەر گرافیست و دیزاینێرێوە زانچێشکه‌ر ئی کتێبا وینۆ، زانۆ نە لۆگۆ ئینا سەروو یاگێ وێشۆ، نە دیزاین دیزاینا، نە فۆنت درۆسا، نە چیوێ بەنامێو پاراگراف بەستەی و شێوە درووس و ستاندارەکاش پێویا چی کتێبنە. بە ڕاو من، ڕازوانوو کتێبی هەورامی، ئەگەر درۆس نەنویسیابۆ، تاڤۆ خەساری فرەش بۆ په‌ی وەردەنگی؛ چوونکای وەردەنگ یۆ چا یاگا کە تاڤۆ بە بەهرەگێرتەی چەنەش، فێروو ڕازوانی بۆ، کتێبا. ئارۆ، هه‌ورامی، جگەم چن ئەنجومەنا کە کەلاسشا نیانرە پەی فێر بیەی ڕازوانیش، هیچ یاگێوە تەرنە فرسەت پەیش نەڕەخسیان تا یۆ پێسەو زاوڵێوە تازە پەنەیاوای، بێ و فێروو زوانی بۆ. وەختێ وانەر ڕوەو ڕازوانی هەڵەیرە فێروو نویستەی و وەنایوە بە هەورامی بی، ئیتر دماتەر ئی شێوە نویستەیە پەرەش پەنە مدریۆ و یۆش گەرەکا فەقەت هەڵەو وانەرەکا ڕاس کەرۆوە. من چێگەنە گەرەکم نیا بەحسوو کواڵێتی، خاس و خرابی، زەعیف یا قەوی بیەی ئی کتێبا کەروو. ئینە کاروو ڕەخنەی ئەدەبین وچێگەنە تەنیا فوکوسم کەردەن سەروو شێوەو چاپوو کتێبەکا.\nچاپەمەنی، وەرپەرسا کە کتێب بە شێوەی ستاندارد چاپ کەرۆ. تا یاگێوە من ئاگادار بوو، فرێوە جە چاپەمەنیەکا، ئارۆ، بە زەڕوو و هەزینەو وێشا کتێب چاپ مەکەرا(نمەکەرا). یانی نویسەر مشۆ وێش گردوو مەسرەفوو چاپی یا بەشێوەش بدۆ. بەڵام خۆ چاپەمەنی تەنیا کتێب چاپ کەردەی نیا. چاپەمەنی مشۆ ئدیتۆرش بۆ، مشۆ دیزاینێرش بۆ. ئەگەر پا ڕەحەتی بۆ کە ئیسە چن وەڵاوگێ جە هەوراماننە خەریکوو چاپوو کتێبینێ، تەنانەت دانێوە بازاڕیچ تاڤۆ بە زووتەرین وەخت چاپەمەنیێوە بنیۆرە.\nبا چێگەنە نموونە بە یەک دانە چاپەمەنی بارووە: زایەڵە.\nیانەنە دلێو کتێبەکامنە، نزیک بە دە کتێبام جە چاپەمەنیو زایەڵەی هەنێ. کتێبی چانەش چەنەن ئیسە کە کەرووشۆ، دانە دانە پەلەکێش پژگیا و مشۆ نیشوورە کۆشا کەرووە. جگەم یەک کتێبی، باقیشا چیوێ بە نامێو دیزاینی ستانداردی مەوینی دلێشانە. یانی ئەوج و ئاخروو سەلیقێوە کە بەکار بریان پەی دیزاینوو سەراوننو لاپەلەکا، عەلامەتوو سڵەشین(/) مەسەڵەن لای ڕاسۆ، نامێ کتێبی و یەرێ سڵەشێ، لای چەپۆ، ژانروو کتێبی و چوار سڵه‌شێ! تەمام. یا پەی نموونەی، خەتەو سەراوننو لاپەلەکا تا نیمەو کتێبی هەنە. دماتەر فەقەت ئا پەلا ئینێ لای ڕاسۆ خەتەشا هەنە و دماتەر، تا کۆتایی کتێبەکەی، ئەسڵەن خەتە مەوینی سەراوننو لاپەلەکاوە! تەنانەت لۆگۆو چاپەمەنیەکەی کوالێتی و کەیفیەتش نیا و هەر جارێ و پەی هەر کتێبێوە ئینا لایێو پەشت بەرگیوە. کورت و کوردی واچوو؛ نە تەنیا هیچ زەریفیێوە مەوینی دلێو فرێوە جە کتێبەکاشنە، بەڵکوو ئێننە ئی کتێبە ناشیرین چاپ کریان، ئەگەر شاکارتەرین دەقیچ بۆ، تاقەتت نیا وەنیشۆ. کە پاسەن، ئینە کاریگەریش هەن سەروو وانەریوە. سەروو جۆروو ویر کەردەیشۆ پەی ئی ئەدەبیاتی. ئینە پێوەنش نیا بە عەمروو چاپەمەنیوە. ئێمە وینمێ جە ئیلامنە چاپەمەنیو “باشوور”ی هەن. دە ساڵێچ عەمرش نیا. ئاگەیچ پێسەو زایەڵەی کە فرەتەر کتێبێ هەورامیێ چاپێ کەرۆ، فرەتەر پەی لەک و کەلهۆڕ و فەیلی نویسەکا هەرمانە کەرۆ. وەلێ کتێبەکێش ئێننە زەریفێنێ و ئێننە ڕیک و پێک چاپێ با، وانەری شێتوو وێشا کەرا. گردما زانمێ بەشێوە فرە جە وانەرا وەختێ تەماشوو ویترینوو کتێب‌ورەشیەکا کەرا، یەکەم چیوێ کە چەمشا زۆم کەرۆ سەرشۆ، ڕووبەرگوو کتێبین. وەختێ کتێب ستاندار چاپ نەکریا، ئینە ئوتومات سەروو نۆعوو ویر کەردەیوەو وانەریوە کاریگەری وەش کەرۆ. چاپەمەنی ئەگەریچ زەڕ سانۆ جە ساحیب کتێبی پەی سفر تا سەدوو چاپەکەیش، مشۆ ئیدیتۆرش بۆ، مشۆ گرافیستش بۆ، دیزاینێرش بۆ. لای کەم با ساحیب کتێبەکە وێش لەزەت بەرۆ چانەی کە کتێبەکەو وێش گێرۆ دەسشۆ، ئیتر وانەر بەتتون! بەڕاو من تەنانەت شێوەو چاپوو کتێبی، ئارۆ، کاریگەریش هەن جە وەڵێ لوای ڕەوتێوە ئەدەبینەو برەوو کتێبەکاش و دەقەکاش. چاپەمەنی مشۆ فیلتێرش بۆ، گرد کتێبێوە چاپ نەکەرۆ. بە نۆعێوە فۆرماڵ، بەینوو چاپەمەنی و ساحیب کتێبینە گرد چیوێ بنویسیۆ پینەی هەرمانەکێ پریستیژش بۆ. من پەنەم سەیرا وەرپەرسوو ئی نۆعە چاپەمەنیا، وەختێ وێشا ئی‌جۆرە کتێبە سەقەت و ناشیرینا گێرا دەسشاوە دەقیقەن بە چێشی ویر کەراوە؟ داخۆم شانازیچ کەرا کە پی هەرمانێ و بە چاپوو ئی کتێبی خەریکێ خزمەت بە فەرهەنگوو هەورامانینێ؟!\nنویسەری تەرما هەن، کتێبش چاپ کەردەن، لا وێشۆ دیزاینێریچش بیەن و کەسێوە پسپۆڕ ڕووبەرگش پەی ڕازنانۆ. تەنیا پەشتوو بەرگیوە ئینێ گردش ئینێ چەنە: عەکسوو نویسەری، شێعرێوە درێژە، نامێو دیزاینێری، نامێو پەیجوو ئینستاگراموو دیزاینێری، گەڵایێوە زەرد، قیمەتوو کتێبی، شابەکوو کتێبی، ئیمەیلوو چاپەمەنی، لۆگۆ و چاپەمەنی، نامێو چاپەمەنی، نامێ و فامیلوو وەرپەرسوو چاپەمەنی، شمارە تەلەفوونوو نامێو وەرپەرسوو چاپەمەنی و نام و نیشانوو ڕیک و پێکوو چاپەمەنی! دەیتر مەغز چەنی نەتەقۆوە؟!\nکۆتا قسێم ئینێنە: چی ساڵە ناسەوابێنە و چی قاتی و وشکساڵینە، هەر شارێوە لای‌کەم پەنج گرافیستێ پسپۆڕ و زانایێش چەنەنێ، تکانە! تکانە! تکانە! با نویسەر و چاپەمەنیەکێ، چەنوو کەسانێوە زانای پێوەن گێرا. هەر نویسەر یا چاپەمەنیێوە، مەحاڵا، کە هەورامی نویسێوە عال، کە ڕازوان بە ڕیک و پێکی زانۆ، نەژناسۆ. تکانە با وەڵێوە چاپوو کتێبی، کەسێوە چینە، ئیدیتوو ئی کتێبی کەرۆ. بە زەڕیچ کەرۆش. ئیسە چاپەمەنی یا نویسەر، هەکام وەرپەرسێنێ زەڕش بدا.\nتکانە ئەگەر پەخش و وەڵاکەردەیوەی عالما نیا، ئەگەر وەردەنگما کەما، ئەگەر نویسەرما کەما، ئەگەر نویسەرە دەردوارەکێما جە گولکاو دەسی مەترازیا، لای کەم با چینەی زیاتەر ئاڕووما نەشۆ و گردوو نویسەرەکا و چاپەمەنیەکا، چێودمای کوچێ زانایانە و ئارۆیانە هورسوونیشت کەرا چەنوو چەمکوو چاپوو کتێبی.\nفەرشید ئەمینی جە کەناڵو ڕۆجیاری (تەلەگرام)ـەنەهۆرگیریان


٢٢ کەس لە عەفرین لە لایەن تورکیاوە ڕفێندراون - SAHAR KURDISH (Sorani)\n٢٢ کەس لە عەفرین لە لایەن تورکیاوە ڕفێندراون\nMay 18, 2020 15:04 Asia/Tehran\nوتەبێژی رێکخراوی مافی مرۆڤی عەفرین لە لێدوانێکدا بە ئاماژە بە پیشێل کرانی مافی مرۆڤ لە لایەن گرووپەکانی سەر بە سوپای تورکیا لە ئەو شارە وتی: لە یەک مانگی ڕابردوودا ٢٢ کەس لەوانە ٢ ژن لە عەفرین ڕفێندراون.\nبە پێی ڕاپۆرتی ئاژانسی هەواڵی مێهر، ئیبراهیم شێخۆ، وتەبێژی ڕێکخراوی مافی مرۆڤی عەفرین لە لێدوانێکدا بە ئاماژە بە پێشێل کرانی مافی مرۆڤ لە لایەن گرووپە تیرۆریستییەکانی سەر بە سوپای تورکیا لە ئەو شارە وتی: لە یەک مانگی ڕانردوو ٢٢ کەس لەوانە ٢ ژن لە عەفرین ڕفێندراون.\nئەو گرووپە تیرۆریستیانە لەبەرانبەر ئازاد کردنی ئەو کەسانە داوای پارە لە بنەماڵەکانیان دەکەن. یەکیک لە و ژنە ڕفێندراوانە بە ناوی هۆڤین موری لە گوندی جەمەلە لە ناوچەی جیندریسە کە لە لایەن گرووپی تیرۆریستی فەیلەق شامەوە ڕفێندراوە.\nبنەماڵەی مووری هۆکاری ڕفاندنی ئەو ژنەیان ناڕەزایەتی ئەوان بۆ زەماوەندی کچەکەیان لەگەڵ یەکێک لە ئەندامانی ئەو گرووپە ڕاگەیاندووە. هێشتا لە چارەنووسی ئەو ژنە زانیاریەک لەبەر دەست نییە.\nنێردرانی کاروانی سەربازیی تورکیا بۆ ئیدلبی سوریا\nروسیا بە دوای پەرەپێدانی بنکەی ئاسمانیی حەمیمیم لە سوریادایە\nمەزلوم کۆبانێ: قۆناغی یەکەمی دانوستانی کوردی سەرکەوتوو بوو


دکتۆر کەمال میراودەلی: ئایا جەنگی ئەمریکا- ئێران دەستپێدەکات؟ کێ دەڵێ دەستیپێنەکردووە؟ – WtariKurd\n– Posted on 2019-05-16بابەتی: سیاسی\nپرۆسەی جەنگ ئاوایە: ئابووریی – سیاسیی – میدیایی/ هەڕەشەیی- ئاگریی\nخڕکردنەوەی هێزە زەبەلاحەکان لە زەمین و دەریادا، دیاریکردنی خالی فلاش- گڕەکان و ستراتیجەکان.\nشەڕی شموولیی واتایەکی ترە بۆ شەڕی جیهانیی – بەلام لە ئەوروپا و رۆژاوا بە دوورخراو، لە چین و ڕوسیاش کە توانای وەلامدانەوەیان هەیە بەلام کەس ناتوانێت پێشبینیی پێشبینیینەکراو بکات.\nئەم ناوە لە ئینجیلدا هاتووە و لە یۆنانیی و عیبرییەوە وەرگیراوە. وەک خەرافاتی دینیی یان میتافۆر بە مەیدانێکی جەنگ دادەندرێ کە گەورەترین سوپای کوشندەی دنیای تێدا کۆدەبیتەوە و دوای ئەو جەنگە دنیا کۆتایی دێت. ناوچەی ئەو جەنگەش ڕۆژهەلاتی ناوەڕاستە: بە وردی لە دەور و بەری گردی مەگیدۆ/ مەجیدۆ کە بەسەر دەریادا دەڕوانێ و ڕیگەی بازرگانی کۆن بووە لە نێوان میسر و ئیمپراتۆریە باکوورییەکانی کۆنی سوریا. ئەمە ئێستا دەریای جەلیلە لە ئیسرائیل، کە کەوتۆتە سەرووی رۆژهەڵاتی ئیسرائیل لە نێوان بەرزاییەکانی جۆلان و ناوچەی جەلیل لە دۆڵی ئوردون. wikipedia.org\n1- دوێنێ پۆمپیۆ لە ڕوسیا بوو، پۆتین و لاڤرۆڤی بینی-لاڤرۆڤ رایگەیاند: پۆمپیۆ/ئەمریکا هیچ بەلێن و دڵنیاییەکی بە ڕوسیا نەداوە کە جەنگ ڕوونادات و گڕخٶشکردن لە زیادبووندایە. [سایتی ئار.تی عەرەبی، 15/5]\n2- پێش چوونی بۆ ڕوسیا، پۆمپیۆ بە پەلە چوو بۆ برۆکسل و سەرکردەکانی ئەوروپایی لە سەختیی ڕەوشەکە ئاگادار کرد و ئینزاری کردن کە هەموو هاوکارییەک لەگەڵ ئێران ببڕن. وەزیری دەرەوەی بەریتانیا رایگەیاند زۆر نزیکە بە ڕێکەوت جەنگ رووبدات.\n3- ئەمریکا فەرمانبەر و کارمەندەکانی لە عێراق کشاندەوە. سەردانی بەپەلەی پۆمپیۆ بۆ عێراق بۆ ئینزاری حکومەتی عێراقیی بوو کە ئێران بە نیازە عێراق وەک مەیدان و هەنگاوی یەکەم بۆ دەستوەشاندن لە هێزەکانی ئەمریکا بەکاربێنێت و ئەمە بە کارەسات کۆتایی دێت. [سایتی ئارتی عەرەبیی 15/5]/ لە هەمان کاتیشدا گوایە پۆمپیۆ لە ڕێگای حکومەتی عێراقییەوە پەیامێکی بۆ ئیران ناردووە کە ئەمریکا نیازی جەنگی نییە و داوای گفوگۆی کردووە.\n4- قسەخوانێک بە ناوی سەفارەتی ئەمریکی لە بەغدا باس لە هەڕەشەی نزیک و جددی لە سەر هێزەکانی ئەمریکا لە عێراق دەکات. بۆیە داوا دەکات فەرمانبەرانی سەفارەت و کۆنسلیان لە هەولێر عێراق بەجێبێڵن.\n5- دوابەدوای ئەمریکا، ئەلمانیا و هٶلەندا، ئەرکی سەربازیی خۆیان لە عێراق کۆتایی پێهێنا. [ئارتی ئینگلیزیی 15.5]. تەنیا بەریتانیا رایگەیاند کە حەشدی شەعبی لە عێراق هیچ هەڕەشەیەک بۆ سەر هاوپەیمانەکان و رۆژاوا دروست ناکات، ئەمریکا بە توندی ئەمەی ڕەتکردۆتەوە. [تایمزی بەریتانی/ 15/5]\n6- ئەرمەگادۆنی جەنگی دەریا و زەمینی رۆژهەلاتی نیوەندی تەنیوە. ئارینگتۆن، فرۆکەهەلگری لینکۆلن کە 90 فڕۆکە و هیڵیکۆپتەری جەنگی هەلگدەگرێت، بی 52، سسیستمی پاتریۆت و تەنانەت کەشتییە-خەستەخانەیەکی دەریایی کە 1000 تەختی بۆ نەخۆش/ بریدار تێدایە کە ئەفسەریکی میسری دەیبینێ: هاوار دەکات [اللە یستر] خودا لە بەڵا و قەزا بمانپارێزێت [ ئار تی 14/5]\nگەرچی دوێنێ ترامپ ئەوەی بە درۆ خستەوە کە 120،000سەرباز بۆ خەلیج بەڕێوەیە، بەلام وتی ئەم ژمارە هیچ نییە، گەر ئێران چۆک دانەدا زۆر زیاتر دەنێرم. [هەموو سایتەکان].\n7- بە پێی راپۆرتێکی نیویۆرک تایمز ئەو نەخشەیەی لە لایەن تیمی ئاسایش و پنتاگۆنەوە بۆ ترامپ بۆ لێدانی ئێران کێشراوە، هەمان شێوەی نەخشەی داگیرکردنی عێراق و رووخاندنی سەددام حوسەینە بێگومان بە جیاوازیی هەلومەرج و ئەکتەرەکان. [نیویۆرک تایمز، 13/5] واشنتۆن پۆستیش دەلێ شەڕی ئێران کە ببێت چەند قات لە شەڕی عێراق خراپتر دەبێت.\nئێران ستراتیجی جەنگیی و نەخشەی پێشدەستیی/ استباقی هەیە و تا مقاش هەبێت پەنجەکانی خۆی ناسووتێنێت. مقاشیش زۆرن. میلیشیا و شانەی نووستوو و چەکی دەستوەشاندنی نوێی بەکار و تێکدەر.\nپێویست بە ئەبراهام لینکۆلن و بی -52 و پاترۆت ناکا و ، نە ئەمانەش دەیوەستێنن، تا ئەو بۆڕیانە لە کار بخەیت و ئەو ڕێگایانە پەک بخەیت.\nکاری تێکدان دژ بە چوار کەشتی بازرگانی ولاتی جیا، لە ناو ئاوی ئیقلیمی ئەمارات لە کەناری رۆژەلاتی نزیک ئەمارەتی ئەلفجیرە. گرنگی و خەتەرناکی تێکدانەکە هێندە لە کارەکە خۆیدا نییە وەک لە گرنگی ستراتیجی نیشانە هەڵبژیردراوەکەدایە. ئەلفەجیرە بە گەورەترین بەندەری دەریایی لە ئەمارات دادەندرێ لە ساڵی 1978 دەست بەدروستکردنی کراو لە ساڵی 1983 کەوتە کار. دوازدە کۆمپانیای پسپۆری بواری عەمبارکردن و مامەلەکردنی نەوتی تێدان و پرۆژەی هێلی بۆرییەکانی نەوت بۆ مەودای 400 کیلۆمەتر چوارگۆشە درێژ دەبێتەوە و لە پرۆژە ستراتیجییەکانی ئەماراتە، و گرنگتین بەندەری گوازتنەوەی نەوتە و لە گەورەترین نێوەندی فەراهەمکردنی سووتەمەنییە بۆ کەشتییە بازرگانییەکان. هەروەها لەوێوە %70 ی نەوتی ئەبوزەبیی دەگوازرێتەوە بێ ئەوەی پێویستی بە تەنگاوی هۆرمز بێت.\nدووەم: لێدانی ئەرماکۆی سەعودیی\nهیرشێکی نەوعیی ستراتیجی چاوەڕینەکراو لەلایەن حوسییەکانەوە بۆ سەر دوو ئێستگەی نەوت دەرپەراندنی سەر بە کۆمپانیای زەبەلاحی ئەرامکۆ بە حەوت فڕۆکەی بەڕێخراوی بێ فڕۆکەوان لە یەک کاتدا و بە بڕینی مەسافەی سەدان کیلۆمەتر تا گەیشنیان بە نیشانە و ئامانجەکانیان لە قووڵایی خاکی سەعودیەدا. گرنگییەکە لێرەدا لە هەردوو لایەنەکەدایە: مەزنیی و خەتەرناکیی و سەرکەوتوویی ستراتیجیی هێرشەکان و دووەم دیسانەوە گرنگی ستراتیجیی بێوێنەی ئامانجە هەڵبژێردراوەکان. گرنگیی ئەو شوێنە لەوەدایە کە بە هێڵی بنەڕەتیی بۆ گوازتنەوەی نەوتی سەعودیی بە سەدان کیلۆمەتر لە کێڵگەکانی بەرهەمهێنانەوە لە ڕۆژهەلاتی ولاتەوە بۆ بەندەرەکانی هەناردەکردن لە سەر کەناری دەریای سوور لە رۆژاوای ولات، دادەندرێ. درێژیی ئەم هێلە بە نزیکەی 1200 کیلۆمەتر دادەندرێ و ڕۆژانە پێنج ملیۆن بەرمیلەنەوتی پێدا دەڕوات و، بۆ سەعودیە بەدیلێکە بۆ تەنگاوی هورمز. سەعودیە ئیعتیرافی بە هێرشەکە و ئاگرکەوتنەوە لە پەمپخانەکان و زیانی زۆر کرد بە هۆی تێکدان و وەستاندنی پەمپکردنی نەوتەکان.\nلەگەڵ ئەوەشدا کە ئێران ئامانجە و گەمارۆی چەندین سالی لە سەرە و لەهەر چوار دەورەوە بە دوژمن و بنکەی سەربازیی و هیزی دەریایی ئەمریکیی دەورەدراوە، بەلام تا ئێستا کارێکی سەبۆتاژ و تێکدانی وا لە ناو ئێران یان دژ بە ئێران لە دەریادا نەکراوە. بۆیە دەکرێ بڵێین شەر بە هەموو جۆرەکانی ئابووریی، بازرگانیی، سیاسیی، سایکۆلۆجیی، میدیایی و ئاگرچێنیی بەردەوامە و نەگەیشتۆتە سەر شقارتەی تەقاندنەوە. لە جەولەی یەکەمیشدا ئێران براوەیە و تۆپە گەرمەکە لە گۆڕەپانی ترامپ دایە. ئێران هێشتا مقاشی زۆری هەن بە کاریان بێنێ و گەورەترین و گەرمترین و ترسناکترینی لە عێراق دایە بۆیە ئەمریکا وا شپرزە بووە. گەر ئێران بتوانێ ئەو کەتنە گەورە و ستراتیجییە بە حوسییەکان لەو دوورەوە بکات ئەی چی دەتوانێ بە حەشدی شەعبی لە عێراق بکات کە فرزەندە و پەروەردەی خۆنی و سارۆخی کوشندەشی پێداون؟\nشەڕەکە ببێت یان نەبێت عێراق تا بینەقاقا تووش بووە. گومانی نییە کە حەشدی شەعبی وەک بەشێک لە پاسدارانی ئێرانیی، کە ئەمریکا بە تێرۆریستیان دەزانیت، کار دەکات.\nوەک ئەفسەرە میسرییەکە دەبێ بڵێین: اللە یستر.. خودا عێراقی بریندار لەم قەزا و بەڵایانە دوور خاتەوە!


Diplomatic Magazine | شوان عەتوف: قەت ئەم بارە لارە ڕاست نابێتەوە\nهونەرمەندو سینەماكار، شوان عەتوف، لەم دیدارەدا لەگەڵ دیبلۆماتیك مەگەزین، باس لە ڕەوشی هونەری شانۆو دراماو سینەمای كوردی دەكات‌و ئاماژە بەوە دەدات كە دۆخەكە خراپەكە لە ئەستۆی دەسەڵاتی كوردیدایەو پێیشیوایە هونەرمەندان‌و ڕۆشنبیرانیش بەشێكی خراپی دۆخەكەیان وە ئەستۆ دەكەوێت.\nئه‌گه‌ر ساڵی پەنجا فیلممان هەبێت، یان پەنجا شانۆمان هەبێت، ئەتوانین باس لەئاست بکەین.\nدیبلۆماتیک مەگەزین: به بڕواى ئێوه دۆخى هونەری شانۆ و دراماو فیلمی سینەمایی کوردی، ئێستا لەچ ئاستێکدایە؟\nشوان عەتوف: ئێمە لەسەر ئاستی باشوری کوردستان قسە دەکەین، بیرت نەچێت لەبەر ئەوەی بەرهەم هێنانی شانۆ و دراماو سینەما کەمە، ناتوانم قسە لەسەرئاست بکەم، جارجار ئەزموونی باش دەبینی، جار جار ئەزموونی خراپ دەبینی، لەبەر ئەوەی ڕەوتی بەرهەمهێنان کەڵچەر بەگشتی لەکوردستان لاوازە، من ناتوانم باسی ئاست بکەم.\nلەبەر ئەوەی بەراورد زۆرکەمە ئێستاکە بەرهەمهێنان زۆرکەمە، ئه‌گه‌ر ساڵی پەنجا فیلممان هەبێت، یان پەنجا شانۆمان هەبێت، ئەتوانین باس لەئاست بکەین، بەڵام ئێستا باسی چ ئاستێک بکەین لەکاتێکدا فیلمی سینەمای( پەیکەری دڵ ) یەکەم فیلمە دوای شەش ساڵ بەرهەم دەهێنرێت.\nلەبەرئەوە قسەکردن لەسەرئاست هەڵەیە، بەلای منەوە لەم کاتەدا لە بەرئەوەی بەڵکو ئەزموونەکان وەک خۆی سەیری دەکەین ئەگەر باش بوو دەڵێن باشە ئەگەر خراپ بوو دەڵێن خراپە، هەرئەوەندە.\nشوان عه‌توف سینه‌ماكار\nدیبلۆماتیک مەگەزین: ئەگەر پێتانوایە دۆخی هونەری کوردی لە ئاستێکی خراپدایە، کێ لەو دۆخە بەرپرسە؟\nشوان عەتوف: ئێمە لەناوچەیەک دەژین کێشەی گەورەی شارستانی هەیە، ئەم ناوچە گەورەیە شەڕو شۆڕو شەڕی ئاینی، شەڕی خێڵەکی شەڕی سیاسی شەڕی ئێمە کێشەی شارستانیمان هەیە، کورد لەمێژوودا فرسەتی ئەوەی نەدراوەتێ گەشە بە کلتوری خۆیبدات.\nلەبەر ئەوەی هەمیشە داگیرکراو بووە، لەدوای ڕاپەڕینیشەوە بەتایبەتی لەدوای ساڵی ٢٠٠٦ دەسەڵاتی کوردی گرنگی ئەوتۆی نەداوە بە مەسەلەی کلتور و ڕۆشنبیری بەگشتی، ئەوهەوڵانەی کەهەیە بێڕووئیان، لەبەر ئەوە خەتای هەموو لایەنێکە، یەکەمجار خەتای دەسەڵاتی کوردییە.\nدوایش خەتایی ئەکتەرەکان‌و ڕۆشنبیرەکانە، بەڵام بەگشتیش وەک پێموتی ئیشکالیەتی ئەم میللەتانەیە بەگشتی، لەبەر ئەوەی ئێمە هیچ فەلسەفەیەکی حکومڕانیمان نییە بۆ بەڕێوەبەربردن و کلتور، لەبەرئەوە خەتای هەموو لایه‌نێکە بەدەرەجەی یەکەم خەتای دەسەڵاتە کەفەلسەفەی حکومڕانی خۆی شۆڕ نەکردۆتەوە بۆناو فەلسەفەی کلتور.\nدیبلۆماتیک مەگەزین: ئایە کاریگەری دراماو فیلمە بیانییەکان لەسەر هونەری کوردی چییە؟\nشوان عەتوف: لەهەموو دنیادا هونەرو ئەدەب کارلێك‌و کاریگەری دروست دەكه‌ن، کوردیش یەکێکە لەو میللەتانەی کە ئەدەبی ناوازەی دنیاو هونەری ناوازەی دنیا کاریگەری کردۆتە سەری، تەنانەت بۆناو خەڵکیش.\nوە یەکێکە لەو میللەتانەی کە لەڕێگەی سۆشیال میدیاوه کراوینەتەوە بەسەردنیادا، لەمڕوەوە کاریگەریەکی پۆزەتیف دەبینم، لەبەر ئەوەی تاکی کورد دەبینم هۆشیار دەبێتەوە بە کلتوری گەلانیتردا.\nدەبینێ دنیا لەچ ئاستێکدایە، لەلایەکیدیکەوە ئەوەی ئێمە دەیبینین کە کۆی کەناڵ و ڤیستیڤاڵ و شتەکانمان کۆمپانیایەکی سیاسەت و کەناڵێکی سیاسەت بۆ ئیشە بیانیەکانیتر و ئیشە کوردیەکان لەئارادا نییە زۆر نێگەتیڤە بەلامەوە، لەم تەوەرەدا.\nدیبلۆماتیک مەگەزین: چۆن باری لاری هونەری کوردی ڕاست دەکرێتەوە؟\nشوان عەتوف: لەڕاستیدا من نزیکەی دەساڵە بە تەفاسیلی لەسەر مەسەلەی یاساو ڕێساکانی ئیدارەی هونەر قسەدەکەم،\nیەکەم بێخەمی و وە فەرامۆشکردنی دەسەڵاتداران هۆکارێکە بۆئەوەی کەنابێت، دووه‌م گەندەڵی ناو هونەرمەندان هۆکارێکە بۆئەوەی ئەوە دروست بێ. باری لاری هونەر و ئەدەبی کوردی ئەبێ وەک هەموو وڵاتێکیتر وە دەیانجار وتومانە ئێمە دەبێت خاوەنی فەلسەفەو کارو ئیشکردنی خۆمان بین.\nهەتاکو نەبین بە خاوەنی فەلسەفەی کاری هونەری خۆمان، و شۆڕی نەکەینەوە بۆ ناو دەزگاو موئەسەساتە مۆدێرنەکانی بەڕێوبردنی کەلتورو هەڵسەنگاندنی بۆ نەکەین‌و گەشەی پێنەدەین پلانی دوورخایەن‌و دڕێژ خایەنی بۆدانەنێین بەداتاو بەڕەقەم قسەنەکەین سنوری ئینتەرناشناڵمان نەبێ، ئیتر بیر لەوە نەکەینەوە کە پەیوەندی شارستانى لەگەڵ گەلانی دیکەداو خۆمان نمایش بکەین قەت ئەم بارە لارە ڕاست نابێتەوە.\nعه‌توف: ئه‌كادیمیاكان بۆ بره‌ودان به‌هونه‌ری سینه‌ما، له‌هه‌رێمی كوردستان زۆر زۆر نازداره.\nدیبلۆماتیک مەگەزین: ڕۆڵی پەیمانگاو کۆلێژه هونەرییەکان لەسەر ڕەوتی هونەری کوردی بەگشتی چۆن لێکدەدەنەوەو هەڵدەسەنگێنن؟ شوان عەتوف: لاوازە، زۆر زۆر، لەبەر ئەوەی ئەوانیش خۆیان باش هاوکاری ناکرێن باش پارەیان بۆسەرف ناکرێت، باش سیستەمی خوێندنیان بۆ فەراهەم ناکرێ، باش هۆڵ و قاعەو مامۆستای باشیان بۆ تەرتیب ناکرێ، لەبەر ئەوە کاریگەرییەکەی لاواز دەبێت.\nدیبلۆماتیک مەگەزین: تازەترین کارت کە لەئێستادا کاردانەوەیەکی باشی بەدوای خۆیدا هێناوە، فیلمێکی سینەماییه بەناوی " پەیکەری دڵ" ، ئەم پڕۆژەیەت چۆن هات بەخەیاڵداو کەی دەستان پێکردو ماوەکەی چەندی خایاند؟\nشوان عەتوف: ئەم پڕۆژەیە پێشنیاری کۆمپانیای بابیلۆن بوو، سەیرم کرد پڕۆژەیەکی سەرنج ڕاکێشبوو، ئەوەی کە فیلمێک تێکەڵاوبێ بە غەرامی و مۆسیقاو ڕۆمانسیەت و کۆمیدیا هاتم بەجدی ئیشم تێداکردو تەواومان کردو ئێستاکەش کاریگەرییەکانی دەبینین، مەسەلەکە بەینی نێوان کۆمپایاو من لەگەڵ زۆرێک لەوئەکتەرانەی کەتێیدابوون، وە ماوەی کارکردن لە فیلمەکە پێش بەرهەمهێنان، بەبەرهەم هێنان و بە پاش بەرهەمهێنان نزیکەی هەشت مانگێکی خایاند.\nدیبلۆماتیک مەگەزین: پێشبینیتان دەکرد کە خەڵکی بەوشێوازە پێشوازی لەم بەرهەمە تازەیە بکات و ئەو دەنگدانەوەیەی هەبێ لەناو خەڵکیدا ؟\nشوان عەتوف: بەڵێ من خۆم پێشبینی ئەوەم دەکرد.\nدیبلۆماتیک مەگەزین: لەڕابوردودا بەشێک لەخەڵکی گله‌یی ئەوەیان دەکرد کە دراماو سینەمای کوردی زۆر دوورە لەواقیعى کوردستان، ئایە ئێوە تاچەند لەم کارە تازەیەتان توانیوتانە واقیعی ئێستا کۆمەڵگەی کوردی باس بکەن؟\nشوان عەتوف: من لەو تەوەرە ئیشم نەکردوە کە نەفسی واقعی کوردستان دەربخەم، چیرۆکێکی سادەیە ئەکرێ لەهەموو دنیادا ڕووبدات باسی هەژاری و عەشق و قوربانی دان و وەفاو ئەم چەمکانەیه، کە لە کۆی بنەماکانی دنیادا ئەم چیرۆکانە ئیشی لەسەرکراوە، لەبەر ئەوە من ئیشم لەسەر ئەوە نەکردوە کە ڕەنگدانەوەی واقعی هەرێمی کوردستان بێ، بەڵام (پەیکەری دڵ ) لەهەناوی خۆدا لەژێره‌وە کۆمەڵێک پەیام دەگەێنێ کە بەر هەموو تاکێکی ئەم کۆمەڵگایە دەکەوێت.\nهەندێک دیمەن هەیە ئیشم لەدیالۆگەکاندا کردووە، چۆن تاکی کوردی تێبگەین بەڵێ هەمووی تێدایە، بەڵام بەتایبەتی ئیشم بۆئەوە کردبێ ئەم فیلیمە واقعی کۆمەڵگای کوردی بێ نەخێر ئیشم بۆئەوە نەکردوە، ئیشم بۆئەوە کردووە کە فیلمێکی ڕۆمانیس و جوان بێ، چیرۆکێکی خۆشەویستی تێکەڵبێت له‌گه‌ڵ هەژاریدا، لەگەڵ تۆزێک لەپێکەنین‌و گریان بیگێڕمەوە ،بەڵام لەژێرەوە هەندێک پەیامم ناردوە.


هه لی گه ڕانه وه ی که رکوک بۆ سه ر هه رێمی کوردوستان ئێستاش له ده ست نه چووه – Denegkan\nهه لی گه ڕانه وه ی که رکوک بۆ سه ر هه رێمی کوردوستان ئێستاش له ده ست نه چووه\nbydengekan\tDecember 4, 2008\tگشتی\nنووسینی : ئارام حه مه ساڵح\nگومانی تێدا نییه هیچ کاتێک نه ئه مه ریکاو نه هیچ کام له زلهێزه جیهانییه کان واز له به رژه وه ندی تایبه تی خۆیان ناهێنن و به پێی نه خشه و پلانێکی پێشتر داڕێژراو مامه ڵه له گه ڵ هه موو بابه ته چاره نوسسازه کاندا ده که ن ، به تایبه تی ئه مه ریکا که له م ڕۆژه دا به گه وره ترین سوپه ر پاوه ری جیهانی ئه ژمارد ده کرێ و زۆربه ی وڵاتانی جیهان له ژێر کۆنترۆڵ و هه ژمونی ئه مدایه ، له م ڕوانگه یه وه ئه مریکا ئاماده یه له گه ڵ بچوکترین هێزدا دانووسان بکات به مه رجێ به رژه وه ندی ئابووری و ئاسایشی نه ته وه یی ئه مریکا له به ر چاو بگیرێ ، له ماوه ی زیاتر له نیو سه ده ی ڕابردوودا په یوه ند ییه ئابوری و سیاسیه کانی ئه مریکا له گه ڵ هه ر یه که له وڵاتانی خۆرهه ڵاتی ناوه ڕاست و ئه فریقا و ئاسیاو وڵاتانی تری خوارووی ڕۆژهه ڵاتی ئاسیاو وڵاتانی ئه مریکای لاتیندا هه میشه له به رژه وه ندی ئه مریکا بووه\nله سه ر هه مان بناغه ش ئه مریکا کێبه رکێ و ململانێی له گه ڵ هه موو زلهێزه ئابوری و ته کنه لۆژی و سیاسیه کانی دنیادا سازکردووه ، بۆیه ده توانین بڵێین ئه مریکا دوژمنی ڕاسته قینه ی هیچ زلهێزێک نه بووه ، ئیدی با ئه و زلهێزه دیکتاتۆرو زاڵم و چه وسێنه ریش بووبێت ، له هه مان کاتیشدا هه رگیز فریادڕه س و پشت و په نای گه لانی سته مدیده و لاواز نه بووه .\nهه ر له سه ره تای داگیرکردنی عیراقیشه وه ، ئه مریکا هه رده م وێڵی به رژه وه ندییه تایبه تییه کانی خۆی بووه، به واتایه کی تر نه دۆستی کورد بووه ونه دوژمنی عه ره بی شیعه و سوننه ، به چاوی خۆمان بینیمان کاتێ که سوپای ئه مریکا چووه ناو شاره کانی کوردوستانه وه خه ڵکی به پیریانه وه ئه چوون و گوڵبارانیان ئه کردن و به خێرهاتنیان ئه کردن ، به ڵام کاتێ که ده چوونه شاره عه ره بنشینه کانی ناوه ڕاست و خواروی عێراقه وه خه ڵکی قومبه ڵه بارانیان ئه کردن و ئه وپه ڕی بێڕێزیان پێئه کردن ، هێشتاش ئه مریکا ئاوڕێکی خێری له کورد نه دایه وه و ده سه ڵاتی سیاسی و حکومه تی هه رێمی کوردوستانیش هه رگیز هه ڵوێستێکی جوامێرانه ی نه نواندو له سه ر بێهه ڵوێستی و ده به نگی خۆی به رده وام بوو.\nنه فا م و گه لۆرێکی وه کوو موقته دا سه در که ڕێبه رێکی گه نج و بێئه زموونی باڵێکی شیعه یه و نزیکه ی ده هه زار چه کداری به دواوه یه ، له ماوه ی چه ند ساڵێکی ڕابردوودا زۆر سه رسه ختانه به ره نگاری هێزه کانی ئه مریکا بۆوه و سه دان مارینزی لێ کوشتن ، که چی ئه مریکا ئه وپه ڕی نه رمی له گه ڵ نواندن و هه رده م خه ریکی خۆ نزیککردنه وه و سازش کردنه له گه ڵیاندا.\nله شه ڕی یه که م و دووه می شاری فه للوجه دا که هه ردوکیان له سه ره تا و کۆتایی 2004 دا ڕویاندا ، سه رۆک عه شیره ته کانی ناوچه ی ئه نبار که ناسراوترین و به هێزترینیان بریتیبوون له عه شیره تی حه لبوسی و عیساوی و دلێمی و جومه یلی ، شان به شانی ڕێکخراوه ی تێرۆریستی ئه لقاعیده ڕووبه ڕوی هێزه کانی ئه مریکا بوونه وه و گه وره ترین زه ره ر و زیانی گیانی و مادی و مه عنه ویان پێگه یاندن و هه زاران که سیان لێ کوشتن و به سه دان ماشێن و ئامێر و که لوپه لی جه نگیان تێکشکاندن ، سه ره ڕای ئه م هه موو نه هامه تیه ش سه رۆک کۆماری ئه مریکا جۆرج بوش که له ناوه ڕاستی ساڵی 2007 دا سه ردانی ده ڤه ری ئه نباری کرد ، راسته وخۆ له گه ڵ ئه و سه رۆک عه شیره تانه دا دانیشت و ده ستی خسته نێو ده ستی( شێخ ستار ئه بو ڕیشه ) وه که شێخی عه شیره تی حه لبوسییه و بکوژی سه دان مارینزه ، دواتر له گه ڵ هه مویاندا کۆبۆوه وه کو نه بای دیبێ و نه بۆران .\nله و دوو نمونه یه ی سه ره وه دا بۆمان ده رده که وێ ئه مریکا له عێراقدا نه تۆڵه له دوژمنه کانی ده سێنێته وه و نه پاداشتی دۆسته کانیشی ئه داته وه که لێره دا مه به ستمان له حکومه تی هه رێمه ، هه موو ئاگادارین که کێشه ی که رکو ک و ناوچه دابڕاوه کانی تری کوردوستان چ هه راوزه نایه کی لێکه وته وه و ماده ی 140 یشیان چۆن گۆڕه وشاردا و له ناوبرد…!! که چی ئه مریکا فززه ی لێوه نه هاتوو به وشه یه کیش پشتی کوردی نه گرت ، ئیدی کاتی ئه وه هاتووه که حکومه تی هه رێم له فیکه ی خۆی بگات و چیتر خۆی بێڕێزنه کات و واز له سیاسه تی کلکایه تی و ماستاو ساردکردنه وه بهێنێت بۆ ئه مریکاو وڵاتانی دراوسێ .\nهه موو ئه و ڕێگایانه ی که حکومه تی هه رێم له چه ند ساڵی ڕابردوودا بانگاشه ی بۆ ده کرد سه باره ت به گه ڕانه وه ی که رکوک بۆ باوه شی هه رێم له ده خاله تی نه ته وه یه کگرتووه کان و ئه مریکاوه بیگره تا ده ستوری هه میشه یی عێراق هه ر هه موویان فه شه لیان هێنا ، که وابوو ته نها ئه لته رناتیڤێک که مابێته وه په لاماردانی چه کدارانه یه بۆ سه ر که رکوک و ناوچه دابڕاوه کانی تر، هه ر زه بری چه کیشه که ده توانێ گه ڕانه وه ی که رکوک مسۆگه ر بکات ئه گه ربێتوو حکومه تی هه رێم واز له گه نده ڵی و هه ڵخه ڵه تاندنی خه ڵکی کوردوستان بهێنێت و چیتر خه ڵکی ده ستخه ڕۆ نه کات.\nهه ڵمه تی چه کدارانه باشترین ئه لته رناتیڤه بۆ گه ڕانه وه ی که رکوک بۆ باوه شی هه رێم له به ر ئه م دوو فاکته ره ی لای خواره وه :\nفاکته ری نێوخۆیی :\n1. بارودۆخی سیاسی نێوخۆی عێراق هه تا ئێستاش شلۆقه و حکومه تی مه رکه زی تووشی پاشا گه ردانی و سه رگه ردانییه کی زۆر بووه له لایه ک به هۆی ناکۆکی نێوان شیعه و سوننه وه و له لایه کی تریشه وه به هۆی ته یاره ناکۆکه کانی نێو باڵه جیاوازه کانی شیعه وه .\n2. له شکری عێراق به پۆلیس و هێزه ئه منییه کانیشه وه تازه دامه زرێنراون و هه تا ئێستاش بێهێزو لاواز و بێئه زموونن و توانای هه ڵمه ت و په لاماردانیان نییه ، به واتایه کی تر ده ره قه تی هێزی پێشمه رگه ی کوردوستان نایه ن .\n3.هێزه چه کداره کانی ئه لسه حوه و ئیسنا د که یه که میان له لایه ن سه رۆک عه شیره ته کان و دووه میان له لایه ن مالکییه وه دروستکراون ، به هه مان شێوه هیچ هێزێکی ئه وتۆیان نییه و توانای هێرشبردن و په رچه هێرشیان نییه .\n4. تورکومانه کان له هه موو لایه نێک بێهێزترن و هێزی چه کداریان له نرخی نه بواندایه .\nفاکته ری ئیقلیمی و جیهانی :\n1. تورکیا ، له دوای شه ڕی یه که می که نداوه وه ، واتا 17 ساڵی ته واوه تورکیا خۆشی به حکومه تی هه رێمی کوردوستان نایه و به رده وام هه ڕه شه ی داگیرکردنی باکوری عێراق ده کات له لایه ك به به هانه ی داڵده دانی پێشمه رگه کانی pkk و له لایه کی تریشه وه به به هانه ی یارمه تیدانی تورکومانه کان یان چه ند کێشه یه کی لاوه کی له گه ڵ حکومه تی هه رێمدا ، که هه رگیز ئه مه ی بۆ ناچێته سه ر، به چاوی خۆمان بینیمان له فه برایری 2008 دا هه موو هێزی میلیتاری خۆی خسته کارو هێرشێکی به ر بڵاوی کرده سه ر چیای قه ندیل و ناوچه کانی ده وروبه ری ، که چی له هه فته یه ک زیاتر خۆی پێڕانه گیراو پاشه کشه ی کردوو له ئه نجامدا سه دان جه ندرمه ی لێکوژراو ده یان ئامێری میلیته ری تێکشکێندران به مه ش هه یبه ت و شوهره تی سۆپای تورکیا که ڕه تی سفر کرا. جگه له مه ش تورکیا تووشی قه یرانێکی نێوخۆیی مه زن بووه و دژایه تی و ململانێی عه لمانییه کان و ڕه وته ئیسلامییه کان حکومه تی ئه ردۆغانی تووشی پشێو ی و سه رگه ردانیی کردووه .\n2. ئێران ، سه باره ت به دروستکردنی چه کی ئه تۆمی و داڵده دانی هێزه ئیسلامییه توندڕه وه کان ئێران ڕووبه ڕوی گه وره ترین کێشه ی نێونه ته وه یی بۆته وه له گه ڵ ئه مریکا وئیسرائیل و یه کێتی ئه وروپاو نه ته وه یه کگرتووه کان و ژێر به ژێریش له گه ڵ وڵاتانی عه ره بی که نداودا\n، هه موو ئه م وڵاتانه گه ره کیانه ئێران له قاڵب بده ن و به هیچ شێوه یه ک له ناوچه که دا پێشڕه وی میلیتاری لێ قبوڵ ناکه ن جیا له مه ش ئه مریکا و ئیسرائیل زۆر له ئێران پڕن و ئه گه ری لێدانی ئێران له ئان و له حزه دایه .\n3. سوریا ، ئه م وڵاته ش به هه مان شێوه ی ئێران گیروگرفتێکی هه تا بڵێی ئاڵۆز و درێژخایه نی له گه ڵ ئه مریکا و ئیسرائیڵدا هه یه و به م دواییه ش کێشه ی چه کی کۆکوژ و چه کی ئه تۆمیان بۆ هێناوه ته پێشه وه جگه له مه ش وڵاتێکی تاکڕه و و لاساره و به چه شنی ڕژێمی له ناوچووی به عسی عێراق هه رگیز پابه ندی بڕیاره نێونه ته وه ییه کان نییه و هیچ حسابێکیان بۆ ناکات .\n4. ئه رده ن و کوێت و شانشینی عه ره بی سعودی ، ئه م وڵاتانه له به ر مسۆگه رکردنی به رژه وه ندییه ئابوورییه کانیان هه میشه حه زیان به ئاشته وایی ناوچه که هه یه ، جگه له مه ش له ڕووی میلیتاری و هێزی سه ربازییه وه لاواز و بێ ئه زموونن .\n5. ئه مریکا ، ئاماره فه رمیه کانی خودی وڵاته یه کگرتووه کانی ئه مریکا به ڕاشکاوانه ڕایانگه یاند که هه تا ئێستا واتا له ماوه ی 5 ساڵی ڕابردوودا زیاتر له 13 بلیارد دۆلاریان سه رف کردووه وه ژماره ی کوژراویشیان له 4000 که س تێپه ڕیوه له عێراقدا، ئه مه ش له لایه ک قه یرانێکی ئابوریی مه زنی لێکه وته وه و له لایه کی تریشه وه کارێکی که موێنه ی کرده سه ر ڕای گشتی ئه مریکاییه کان به جۆرێک که به ره ی ئۆپۆزسیۆن و جه ماوه ری دژ به شه ڕ ڕۆژ له دوای ڕۆژ ژماره یان له هه ڵکشاندایه و مانگرتن و خۆپیشاندانه کانیان به رده وامه و داوای کشانه وه ی ده سبه جێی هێزه کانیان ده که ن ، جیا له مه ش له شکری ئه مریکا پواو و ماندووه ، بۆیه ئه مریکا له ژێر فشاری جه ماوه ردایه و به نیازه به زووترین کات هێزه چه کداره کانی له عێراق و ناوچه که بکێشێته وه ، جا سه باره ت به و بارودۆخه ئاڵۆزه ی که پێشتر ئاماژه م پیدا ئه مریکا ئاماده نییه خۆ ی له شه ڕی کوردوستانه وه بگلێنێ و به ره یه کی تر بکاته وه چونکه ئه م شه ڕه له قازانجی ئه مریکا نابێت .\nئه توانین بڵێین که بارودۆخی کوردوستان بۆ په لاماردانی که رکوک به هێزی پێشمه رگه چ له سه ر ئاستی ناوخۆیی و چ له سه ر ئاستی ئیقلیمی و جیهانیشدا له باره ، چاوه ڕوا نیکردن و متمانه کردن به درۆ و ده له سه کانی حکومه تی مه رکه زی کێشه ی که رکوک به ره و پاشه ڕۆژێکی نادیارو ته مومژاوی ده بات .\nحکومه تی هه رێمی کوردوستان که به ڕه هایی حوکمی سێ شاری کوردوستان ئه کا و به قه ولی سه رانی حکومه تیش ژماره ی چه کداری مه شقپێکراو و هێزی پێشمه رگه یان خۆی له 100 هه زار که س ده دات ، ئه گه ر واز له گه نده ڵی و به رژه وه ندی تاکه که سی بهێنن ئه وا له ماوه ی 24 ده مژمێردا به هێزی پێشمه رگه ئه توانن به ئاسانی که رکوک بگرنه وه ، چونکه ته نها ئه ڵته رناتیڤێک له به رده م ده سه ڵاتی سیاسی کوردیدا مابێته وه په لاماری چه کدارانه یه.. ئه گه ر نا گه ڕانه وه ی که رکوک بۆ باوه شی هه رێم ده بێته خه ونێک و هه رگیز نایه ته دی .\nئارام حه مه ساڵح / کالیفۆرنیا – ئه مریکا\nPrevious نیشتمان په‌روه‌رانی کوردستان، یان راسپارده ئایینیه‌کانی عه‌ربستانی سعودی؟\nNext ئەوەى ئێمە لەپارلەمانی چاوەڕێ ئەكەین…..محەمەد حسێن


هاوژین مەلا ئەمین: دەنگی ناڕەزایەتی خەڵک جارێکی دیکە بەرزدەبێتەوە، بەڵام خەڵک بێ پشتیوانیە\nئایا ساڵی نوێی کوردی دەبێتە ساڵێکی پڕ گۆڕانکاری و سیاسی و ئاشتەوایی و لێکتێگەیشتنی سیاسی و باشکردنی ژیان و بژێوی خەڵک و کۆتاییهێنان بە نەهامەتی و سەرگردانیە ئابوری و بازرگانییەکان؟ ئایا ساڵی نوێ توانای کردنەوەی دەرگای پەرلەمانی هەیە ؟ قەیرانە سیاسی و ئابورییەکانی هەرێمی کوردستان و مەترسییە هەنوکەییەکانی بەردەم کەڵەکەبوونی ناڕەزاییەکان و غیابی پەرلەمان و حکومەت لە چارەسەرکردنی کێشەکاندا....وەڵام نەدانەوەی فشار و ناڕەزاییەکانی مامۆستایان و هاوڵاتیان بەگشتی چ کارەساتێکی خولقاندووە؟ ئایا کورد خاوەن عەقڵیەتێکی سیاسی و ئابوری و حکوموڕانی تەندروستە یان چی؟ سەرباری ئەو هەموو گەندەڵی و ناعەدالەتییە گەورانەی کە بەرۆکی سەرجەم سێکتەرەکانی حکومەت و ژیانی گشتی گرتووە، وەک لەراپۆرتە ناوچەیی و جیهانییەکانییەکاندا بڵاوبونەتەوە؛ ئایا ئومێدێک هەیە بۆ ساڵی ئایندە بۆ کەمکردنەوەی نەهامەتییەکانی خەڵک؟\nئاسۆ جەبار بۆ دەنگی ئەمریکا وتووێژێکی لەگەڵ نوسەر و مامۆستای زانکۆ هاوژین مەلا ئەمین دا سازکردووە....\nهاوژین دەڵێت "ناوچەکە بە دۆخی ژانگرتن بە گۆڕانکاریدا تێدەپەڕێ؛ ئەوە بۆخۆی باس لە ئاڵۆزی زیاتر دەکات، لەڕاستیدا من چاوەڕێی ئەوە نیم کە هیچ گۆڕانکارییەکی ئەوتۆ و چاکسازییەکی ئەوتۆ بکرێت لەساڵی تازەی کوردیدا".\nشرۆڤەکاریی سەبارەت بە حکومڕانی کوردی؛ هاوژین مەلا ئەمین دەڵێت"گرفتەکە باس لەنەبونی سەرمایە ناکات، باس لەخراپ بەرێوەبردنی دەکات، باس لەگەندەڵییەکی گەورە دەکات، باس لەقۆرخکردن و عەمبارکردنی سەرمایەی نەتەوەیی کورد دەکات بۆ ئەجێندای دیاریکراوی حیزبی و سیاسی".\nدەشڵێت "من لەو باوەڕەدانیم گۆڕانکاری بچوکیش رووبدات بە ئاڕاستەی باشدا".\nسەبارەت ناڕەزایی و پشتیوانی خەڵک هاوژین مەلا ئەمین دەڵێت "بە راستی دەنگی ناڕەزایەتی خەڵک جارێکی دیکە بەرزدەبێتەوە".\nهاوکات "پشتی خەڵک بە تەواوەتی چۆڵە، خەڵک تەنیایە".\nوتووێژ لەگەڵ هاوژین مەلا عەلی


هاوسەری پێشووی ئاشتی هەورامی لەسەر بابەتێک هاتە دەنگ\nچراخان ڕەفیق عمر\n9914 جار بینراوە 24/11/2018 08:39 PM\nچراخان ڕەفیق، لە ڕوونکردنەوەیەکدا دەلێت، چەند کەسێکی نەخۆش و نەفسنزم بەناوی منەوە، لاپەڕەی ئینستاگرام و پەیجیان داناوە و نوسین و وێنەی منیان بردووە و لەوێ بڵاوی دەکەنەوە، بۆیە من لێرەوە ڕایدەگەیەنم کە تەنیا یەک پێگەی (توویتەرم) هەیە.\nلە ڕوونکردنەوەیەکدا کە وێنەیەکی بۆ ماڵپەری سنورمیدیا ناردووە دەڵێت" من وەک بازرگانێکی نێودەڵەتی خاوه نى چه ندين كومپانيا و ته لارو ميوانخانه و بازارو شوينگه ى كاركردن رايده گه يه نم و هه ميشەش هه ولم داوه له خزمه ت و خوشه ويستى خه لك و نيشتيمانەكەم دانه بريم، هەربۆیە یارمەتی سەدان پێشمەرگە و خێزانی کەمدەرامەت و خاوەنپێداویستی تایبەتم داوە".\nسڵاو لە سەرجەم خەڵی کوردستانی ئازیز\nمن وەک (چراخان ڕەفیق) بە ئێوەی بەڕێز ڕادەگەیەنم، کە پەیوەندی ڕۆژانەم بە خەڵک و خزم و دۆستانم تەنیا یەک پێگەی (توویتەرم) هەیە و خاوەنی هیچ پەیج و ئینستگرام و فەیسبووک و ماڵپەڕێک نیم، زۆربەی کاتیش ئەدمینەکانم لە توویتەری تایبەتم وەڵامی پرسیارەکان دەدەنەوە، تەنیا لەو چوارچێوەی کە ئەوانیش ڕێگە پێدراون، بەپێی توانا و کات خۆشم لە خزمەت خەڵکی دام و پرسیار و داواکاری و پێشنیارەکانیان وەلام دەدەمەوە.\nبەڵام بەداخەوە چەندکەسێکی نەخۆش بە ناوی منەوە ئینستاگرامیان داناوە و زۆرینەی وێنە و نوسیەنەکانی من دەبەن و بڵاوی دەکەنەوە، بۆی من لێرەوە ڕایدەگەیەنم کە ئەم بابەتە هیچ پەیوەندییەکی بە منەوە نیە و منیش بەرپرسیار یم لە چؤنیەتی بەکارهێنان و مامەڵەکردنیدا. من دەمەوێت ئەوەش بخەمەڕوو کە من وەک ئافرەتێکی بازرگانی نێودەوڵەتی و وەک ژنێک و کەسایەتیەکی نێودەوڵەتی، خاوەنی چەندین کۆمپانیا و تەلار و میوانخانە و بازاڕ و شوێنگەی کارکردنم، سەرەڕای بەردەوامی و سەرقالیشم بەلام هەمیشە هەوڵمداوە، لە خزمەت خۆشەویستی خەڵک و نیشتمانەکەمدابم و لێیاندانەبڕێم.\nهەروەها دەمەوێت تیشک بخەمەسەر ئەوەی، کە زۆرێک پێیانوایە کەمن تەنیا خزمەتی منداڵانی هەتیو و کەمئەندام و نەخۆشی دەرەوەی وڵات دەکەم، بەلام ئەمانە هەمووی دەنگۆی بێبنەمان و نەیارەکانم بۆ ناشیرینکردنی من بەردەوام ئەم جۆرە تۆمەتانە هەڵیان دەبەستن، لە کاتێکدا من بە باشی خۆیان و بنەماڵەیان دەیانناسم بەپلان کار بۆ ئەوە دەکەن، هەوڵەکانم بچوکبکنەوە، بەلام ئەمکارانەی ئەوان هێزی زیاترم پێدەدات، بۆ سەرکەوتن و خزمەتیزیاتر.\nبۆیە لێرەوە پێتان ڕادەگەیەنم من لەهەر وڵاتێک سەرمایەگوزاری و بەرهەمهێنان بکەم، وەک بەرپرسیارێتیەکی ویژدانی و مرۆیی خزمەتی هەژارانی ئەو وڵاتەش دەکەم، بەلام وەک کوردێک و بازرگانێک کەمترین سودی بازرگانیم لە کوردستان هەیە، بەلام لەگەڵ ئەوەشدا دڵم هەمیشە لای ئەوکەسانەیە کە لە کوردستان پێوستتیان بە یارمەتی منە.\nهەربۆیە لە ماوەی کارکردنم وەک بازرگانێک هاوکاری سەدان خێزانی هەژار و سەدان بریندار و منداڵی نەخۆش و خاوەن پێداویستی تایبەتم کردووە و چارەسەری تەنگژە و نەخۆشییەکانینینم کردووە و دەرفەتم بۆیان ڕەخساندووە بۆ ئەوەی بەمەبەستی چارەسەر بگەن بە دەرەوەی وڵات.\nهەرەوەها دەیان شوقە و شووێنی نیشتەجێبوونم بۆ ماڵە هەژارەکان پیر و پەکەوتەو بێسەرپەرشتان بەردەستخوتتەوە، هەروەها توانیومە سەدان پێشمەرگەی بریندار چارەسەربکەم سەرباری ئەوەی دەرفەتی کارم بۆ سەدان گەنجی بێکاری وڵاتەکەم ڕەخسانددوە، بۆیە پێوست ناکات کەسانی تر لەسەر ناو و ناوبانگی من خۆیان دەربخەن.\nلەماوەیەکی نزیکیشدا بۆ بەرچاوروونی هەموو لایەک بەڵگەکان بڵاودەکەمەوە، بەلام هەرگیز حەزم لە چاوپێکەوتن و موزایەدە و خۆدەرخستن نیە، ئەمە ئامانجی سەرەکی من نیە، چونکە ئەمانجی من سڕێنی ئەو فرمیسکانەیە کە لە ناخێکی هەژار و بێدەرەتانەوە بەسەرچاو و ڕووخساری دەیان گەنج و ژن و پیاودا دێتەخوار، کە تەنیا تاوانیان هەژاری و بێدادی و نەخۆشی و کەمئەندامیە، ئەرکی من سوکنایی دڵی ئەم کەسانەیە.\nلەگەڵ ڕێز و خۆشەویستی خوشکی خۆتان\nچراخان ڕەفیق عومەر\nوێنەیەک لە ئینستاگرامی ساختە\nچەند وێنەیەکی دیکەی ناوبرا


فەیسبووك ڕووبەڕووی گەورەترین کێشەی تەکنیکی بووەوە لە مێژووی خۆیدا | تودەی مەگەزین\nهه‌ینی 23/08/2019 - 02:40 ئێوارە\nماڵه‌وه تەکنەلۆژیا فەیسبووك ڕووبەڕووی گەورەترین کێشەی تەکنیکی بووەوە لە مێژووی خۆیدا\nلەلایەن: سۆرانبەروار: 5 مانگ لەمەوبەر هاوپۆل: تەکنەلۆژیا, جیهانی, هەمەڕەنگهیچ لێدوانێک نییە\nفەیسبووك لەمێژووی خۆیدا تووشی گەورەترین کێشە بوویەوە\nبەجۆرێك بەدرێژایی ٢٤ کاتژمێری ڕابردوو خزمەتگوزارییە سەرەکییەکەی بەگشتی بۆ هەموو بەکارهێنەرانی لە جیهاندا وەستا، ئەمەش بوویە هۆی نیگەرانی بەکارهێنەرانی.\nکۆتا جار کە فەیسبووك تووشی لەکارکەوتن بووەتەوە بەم شێوەیە لە ساڵی ٢٠٠٨دا بووە، لەو کاتەی کە ژمارەی بەکارهێنەرانی لە ١٥٠ ملیۆن تێپەڕی نەکردووە، لە کاتێکدا ئێستا ژمارەی بەکارهێنەرانی دەگات بە ٢.٣ ملیار.\nئەم کێشەیەش کاریگەریی هەبووە لەسەر ماسنجەر و ئینستاگرامیش بەجۆرێك ئەو دوو ئەپەش کێشە لە کارکردنیاندا دروستبووە.\nهەرچەندە فەیسبووك هۆکاری گرفتەکەی ئاشكرا نەکردووە، بەڵام ئەوەی ڕاگەیاندووە: ئاگادارین هەندێک لە بەکارهێنەرانی ئەپەکانی فەیسبووک کێشەیان هەیە، بەڵام دڵنیاییان دەکەینەوە کە کێشەکە پەیوەندی بە هێرشی ئەلکترۆنییەوە نییە و لە زووترین کاتدا چارەسەری کێشەکە دەکەن.\nهاوکات کۆمپانیای فەیسبووک جەختیکردووەتەوە، ئەو کێشەیە بەهۆی هێرشی “دۆس ئەتاک” نییە.\nشەوی ڕابردوو ماڵپەڕ و ئەپی فەیسبووک بۆ هەندێک بەکارهێنەر لەکارکەوت، ئەوانەشی کە فەیسبووکەکەیان لەکارکەوت ئەم ئاگادارکردنەوەیان بۆ هاتووە و لە ئاگادارکردنەوەکەی فەیسبوکدا نوسراوە “لە ئێستادا فەیسبوک وەستاوە، بەهۆی کارکردن و چاکسازیی تێیدا، بەڵام لەماوەی چەند خولەکێکی تردا کارادەبێتەوە.”\nهێرشه‌كانی DDoS چەند جۆرێکن، به‌ڵام به‌ناوبانگترینیان بریتیه له فشار خستنه‌سه‌ر سێرڤەری ماڵپه‌ڕێك به ناردنی لێشاوی داواكاری بۆ سێڕڤه‌ره‌كه، وه ناردنه‌وه‌ی وه‌ڵام بەبێ شومار له‌لایه‌ن سێرڤه‌ره‌وه بۆ كه‌سی داواکار، ئه‌مه‌ش ده‌بێته هۆی سه‌رقاڵبوونی سێرڤه‌ره‌كه و لۆد كه‌وتنه سه‌ر سێرڤه‌ره‌كه، بەو جۆرەش ئه‌و كه‌سانه‌ی مه‌به‌ستیانه سه‌ردانی ماڵپه‌ڕه‌كه بكه‌ن و به‌كاری بهێنن ناتوانن ماڵپه‌ره‌كه ببین یاخود بیكه‌نه‌وه به هۆی زۆری فشار له‌سەری. له ئه‌نجامدا ماڵپه‌ڕه‌كه له‌كار ده‌كه‌وێت


NRT TV | کوردستان | زانیاری نوێ لەبارەی دوو ملیار دینارە دزراوەکەی ناو وەزارەتی دارایی\n17524 جار خوێندراوەتەوە\nبەپێی زانیارییەکانی ئێن ئاڕ تی، ئەمڕۆ وەزارەتی دارایی لیژنەیەکی لێکۆڵینەوەی بۆ دزینی دوو ملیار دینارەکەی ناو وەزارەتەکە لە دوو هەفتەی رابردوودا پێکهێناوە.\nبەگوێرەی فەرمانێکی وەزاری کە واژۆی ئاوات جەناب، وەزیری دارایی و ئابوری هەرێم و رێککەوتی ئەمڕۆ ١٧ی ئەیلولی ٢٠٢٠ی بەسەرەوەیە، لیژنەیەکی لێکۆڵینەوە لەسەر دزینی دوو ملیار دینار لەناو وەزارەتەکەدا پێکهێنراوە.\nبەپێی زانیارییەکان، دوو هەفتە لەمەوبەر دوو ملیار دینار لەناو وەزارەتی داراییدا و لەلایەن فەرمانبەرێکەوە کە توانای جوڵەپێکردنی پارەی وەزارەتەکەی هەیە دزراوە و کەسێکی دیکەش کە ئوتومبێلی بۆ بارکردنی پارەکە هێناوە لە بابەتەکە تێوەگلاوە.\nبەگوێرەی زانیارییەکان، بەهۆی کامێرای چاودێرییەوە دزییەکە ئاشکراکراوە و فەرمانبەرەکە دانی بە کارەکەیدا ناوە و رایگەیاندووە، کە ئەو کارەی بە مەبەست ئەنجامنەداوە، بەڵکو بۆ گۆڕینەوەی دوو ملیار دینارەکە بووە بە دۆلار. لەگەڵ ئەوەشدا، بەرپرسانی دارایی دوای دوو رۆژ پارەکەیان پێگەڕاندووەتەوە.\nلەبارەی پارەکەشەوە، ئێن ئاڕ تی زانیویەتی کە لەلایەن حکومەتی ناوەندی بەغداوە بە مەبەستی بەرەنگاربوونەوەی کۆرۆنا بۆ هەرێم نێردراوە.\nلەلایەکی دیکەوە، بەپێی زانیارییەکان، لە ئێستادا فەرمانبەرەکە لەژێر لێکۆڵینەوەدایە و تا ئەم ساتەش بە هیچ شێوەیەک سزانەدراوە.


بەرپرسی پەیوەندیەکانى دەرەوەى حکومەت و باڵیۆزى سوید لە عیراق باسیان لە میکانیزمى پتەوکردنى پەیوەندیەکان و پرسە هەنووکەییەکان کرد\nTUE, 18 JUN 2019 04:50 Erbil, GMT +3\nSource: KRG-DFR DFR publication date: WED, 19 SEP 2018 12:18\nئەمڕۆ چوارشەممە بەڕێز فەلاح مستەفا بەرپرسی پەیوەندیەکانى دەرەوەى حکومەت پێشوازى لە بەڕێز پۆنتۆس میلاندەر باڵیۆزى سوید لە بەغدا و شاندى یاوەرى کردو باسیان لە چەند پرسێکى هەنووکەیی و میکانیزمى زیاتر پتەوکردنى پەیوەندیەکانى نێوان هەردوولا لە بوارە جیاجیاکان کرد.\nلە دیدارێکدا، کە خاتوو مەهیاد تەڤەکولى جێگرى سەرۆکى نێردەى سوید لە عیراق بەرپرسى نووسینگەى سوید لە هەولێرو ڕاوێژکارانی فەرمانگە ئامادەبوون، بەرپرسی پەیوەندیەکانى دەرەوە پوختەیەکی لەسەر دۆخی سیاسی ئێستای هەرێمى کوردستان و عیراق و هەوڵەکان بۆ درووستبوونی هاوپەیمانێتی لە پێناو دامەزراندنی حکومەتی ئایندە پاش بەڕێوەچوونی هەڵبژاردنەکان بۆ پەرلەمانی عێراق و دەستبەکاربوونى دەسستەى سەرۆکایەتى پەرلەمان خستەڕوو.\nهەدوولا وێڕاى پەرەپێدانی پەیوەندی دوولایەنی نێوان هەرێمى کوردستان و وڵاتى سوید باسیان لە بەهێزکردنی پەیوەندی بازرگانی و ئابووری و پیشەسازی و ئەگەری بەشداریکردنی کۆمپانیا سویدیەکان لە بووژانەوەى پرۆژەکانی ژێرخانی هەرێم و عیراق کرد.\nلە لای خۆیەوە فەلاح مستەفا ئاماژەی بە ئامادەیی هەرێم کرد لە پێشکەشکردنی کارئاسانی پێویست بۆ کۆمپانیا سویدیەکان لە پێناو ئەنجامدانی پرۆژەی وەبەرهێنان بە مەبەستى دابینکردنى هەلى کارو باشتر کردنى خزمەتگوزاریەکان.\nهەروەها گفتوگۆ لەسەر بەهێزکردنی توانا مرۆییەکان لە هەرێم و بە تایبەتی بەهێزکردنی ڕۆڵی لاوان و ئافرەتان و بەرجەستەبوونی لە دامەزراوە حکومییەکان بەمەبەستی تۆکمەترکردنی ئەزموونی دیموکراسی و پاراستنی سەقامگیری و ئاسایش لە هەرێمی كوردستان.\nلە لای خۆیەوە بەڕێز باڵیۆزی سوید هیوای سەرکەوتنی خۆاست بۆ بە ڕێوەچوونی پرۆسەی هەڵبژاردنەکان بۆ پەرلەمانى كوردستان و دامەزراندنی حکومەت لە ئایندەیەكی نزیكهەروەها ئومێدى خواست کە پرۆسەى پێکهێنانى حکومەت لە بەغدا بە پێکهاتن و رەزامەندى لایەنەکان لە ماوەى دەستوورى دیاریکراو بگاتە ئەنجام.


ژیاننامەی شەهیدی فەرماندە كاك تەها رۆحی ناسراو بە تەها سوور سازمانی خه‌بات کوردستانی ئێران\nژیاننامەی شەهیدی فەرماندە كاك تەها رۆحی ناسراو بە تەها سوور\nلە دەفتەری شەهیدانی سازمانی خەبات وەرگیراوە\nرۆژگار بە پەلە دەڕوا وقۆناغە جۆراوجۆرەكان دەبڕێ و هەر كاتەی كارە ساتێك دەبینێ. هەر ساتە ڕووداوی تاڵ یان شیرین لە ناو دڵی خۆیدا تۆماردەكا و بۆ وەچەكانی داهاتوو دەیكاتە دیاری ویادگاری. یەكێك لەو شتە گرینگانەی كە مێژوو لە سەر لاپەڕەكانی رۆژگاری نووسیوە و هەتاهەتایە وەك سەرخەتێكی زێڕین خۆی دەنوێنێ، خەباتی گەلانی ژێر ستەم و چەوساوەیە كە گەلی كوردستان بە شێكی بەر چاوی لەو خەباتەی لە ناو دڵی مێژوودا كردۆتە یادگار.\nگەلی ئێمە لە پێناو رزگاری و بەختەوەری خۆیدا ولە رێگای پیرۆزی خەباتدا زۆر قوربانی گرینگی پێشكەش كردووە كە هەر یەكەیان شیاوی یادكردن و رێز گرتنن. بەڵام ئەگەر بمانهەوێ هەموویان یاد بكەین و تێكڕای سەروەرەكانمان بە تەواوی باس بكەین لە مەودای نووسین وگوتن دا جێگەیان نابێ بۆیە ناچارین هەرجارەو یادی دانەیەك لەو ڕۆڵە نەبەزو بەڕێزانەمان بكەین ئەویش لە دەریایەك بە دڵۆپێك خۆ قایل بكەین. یادی ئەمجارەمان یادی قارەمانێكی هەڵكەوتووی كوردستان، تێكۆشەرێكی پاك ودڵسۆزە، پارتیزانێكی لێزان و شۆڕشگێڕێكی نیشتمانپەروەر كاك تەها ڕۆحی ناسراو بە تەهاسوورە كە یادەكەی ڕێگای خەباتمان بۆ ڕوون دەكاتەوە و تین و توانا دەداتە دەماری میرات گرەكانی و لاوە نەبەزو قارەمانە هاوبیرو خەباتیەكانی. كاك تەها سوور بە قارەمانەتی و پاكی وچاكی ودامەزراوی و نەوەستانی و ڕاستی و ئازایەتی، خۆی بە شێوەیەك ناساند بوو كە ئێمە بە پێویستی نازانین تاریفی لێ بكەین. ئەو شەهیدە كرداری زێڕین و شیاوی خۆیەتی كە شاهیدی لە سەر فیداكاری وبەورەیی ونەبەزی و خەباتگێڕی دەدەن و بڵێسەی ئاگری شۆڕشگێری و نووكی گوللەی چەكەكەی و هەڵمەتی بۆ سەر سەنگەری داگیركەران روونترو تیژترن لە بەیان و قەڵەمی ئێمە و ئەوانن كە ئێمەیان لە ناساندنی ئەو شەهیدە بەرزە بێ خەم كردووە. هەڵمەتی شێرانەو نەترسی و گیانبازی و دڵسۆزی و خاوێنی وخۆشەویستی چەند میراتێكی بەرچاو و بە نرخن كە بۆ هاو بیرو هاوسەنگەرەكانی بە جێماون و بوونە سەرمەشقی ژیانی شۆڕشگێڕی ئەوان. دامەزراوی و دەست و داوێن پاكی و ئەخلاقی جوان بۆتە هۆی جێگیر بوون لە ناو دڵی زۆربەی خەڵكی ناوچەكانی كوردستاندا، بە ڕادەیەك كە باسی ئەو شەهیدە ئێستاش چرا و شەوچلەی مەجلیسانە. كاك تەها رۆحی(تەهاسوور) لە ساڵی 1342 دا لە شاری بانە لە خانوویەكی بچكۆلانە و جێو بانێكی هەژارانە و لە ماڵێكی نەداردا چاوی پڕ ئاواتی بە دونیای پڕ لە مەینەتی كوردستان هەڵێنا. ئەویش بە ریزی نەپساوە و دوور ودرێژی ژێر دەست وچەوساوەكانی كوردستان زیاد بوو. شەهید تەها هەر لە سەرەتای ژیانیدا و لە دەورانی منداڵییەوە تێكەڵ بە مەینەت وئازاری نەداری و چارە ڕەشی كوردەواری بوو. فەرهەنگی رەهەندی بێگانەش سەربارێكی تری ئەو نیشتمانە دابەش كراوەیە بۆ ئەو گەلە بەشخوراوە. كاك تەها لە سەرەتای فام كردنەوەی دا بەرەو مەكتەب وەڕێ كەوت وبە هەوڵی سەنگەری دژی ستەم وزۆرداری دا دابین بوو. بەڵام بە دوای راپەرینی خەڵكی ئێران دژی رژیمی پاشایەتی و دوایەش هاتنە سەركاری رژیمی دیكتاتۆری ئاخوندی و هێرشی به كرێگیراوانی رژیمی تازە بە دەسەڵات گەیشتوو بۆ سەر كوردستان و كوشتاری خەڵك و وێران كردنی بوونە هۆی ئەوەی درێژە بە خوێندن نەداو ئەویش وەك زۆربەی ڕۆڵەكانی كوردستان بۆ دیفاع لە نیشتمان و دانیشتوانی هاتە ریزی پێشمەرگایەتی و بە یەكجاری مەدرەسەو خوێندنی بە جێ هێشت و لە سەرەتادا چووە ریزی پێشمەرگەكان لە دۆڵی كەلیخان و دوایەش هاتە قەڵای خەبات لە نزیك دی بلەكێ. بەڵێ، شەهید تەها لە تەمەنی مێرمنداڵی و بە هەستی خاوێن و بەتینی كوردایەتی هاتە ریزی پێشمەرگە ئازاو لە خۆ بردووەكانی كوردستان و چەكی شەڕەفی شۆڕشگێڕی لە شان كرد. شان بە شانی پێشمەرگەكانی كوردستان كەوتە بەربەرەكانێی دژی لەشكەری داگیركەری رژێمی ئاخوندی. لە هەوەڵ رۆژی ڕاگەیاندنی دامەزراندنی سازمانی خەباتدا بوو بە پێشمەرگەیەكی دڵسۆز و پڕ لە باوەری ئەو سازمانی خەبات. لاپەڕە زێڕینەكانی ژیانی پێشمەرگایەتی ئەو شەهیدە پڕن لە باسی ئازایەتی، فیداكاری، گەورەیی و بە ورەیی و قارەمانەتی و لێزانین. ئەو تایبەتمەندییە ئەخلاقانەی كە لە شەهید تەهادا بوون ببو بە هۆی جێگیر بوونی لە ناو دڵی هاوبیر وهاوسەنگەرەكانی وهەوەها خەڵكی ناوچەكانی جێگەی هەڵسووڕانی ئەو شەهیدە. شەهید تەها رۆژبەرۆژ پلەی لێزانین و لێهاتوویی باری نیزامی و تاكتیكی شەڕی پاڕتیزانی بەرزتر و بەچاوتر دەبوو ورەی شۆڕشگێڕی وگیانی لە خۆبردوویی وئاكاری پاكی وچاكی بە هێزتر وبە چاوتر دەبوو. هەر بۆیەش بە زوویی لەو تەمەنە كەمەیدا توانی بە پلەی فەرماندەری بگا و بەرەو ژوور بچێ. لە بەهاری ساڵی 1361 دا بوو بە فەرماندەی نیزامی لە ناوچەكانی بۆكان و سەقز ولە 26/6/1363 دا بوو بە فەرماندەری لقی شەهیدانی دەشتە تاڵ لە هێزی شەهید سەید خەلیل و هەتا 19/2/1364 بە فەرماندەری مایەوە وشیاوی بەرەو ژوور چون بوو. چونكە لە تەواوی ماوەی فەرماندەری خۆیدا، زۆربە دڵسۆزی ولێهاتوویی سپاردەكانی خۆی ئەنجام دەدا و لە هەموو ناوچەكانی شوێنی هەڵسوورانی دا ئاگرێكی وەهای بۆ دوژمنانی كردبۆوە كە نێوی تەهاسوور مچوركی مەرگی دەخستە دڵیانەوە و شەو و رۆژ تەنانەت لەناو مۆڵگەكانیشیان دا ئۆقرەیان نەدەگرت و تەمی سام لە سەریان نەدەڕۆیی. لە ئاكامدا لە شەڕێكی توندی 4ساعەتەدا كە لە دژی هێزی بەكرێگیراوی حكومەت و جاشەخۆفرۆشەكان لە نزیك دیی سیاومە لە ڕۆژی 19/2/1364 دا رویدا, كاك تەها بە گوللەی خائینان و داگیركەران پێكراو پاش ماوەیەك لە كاتێكدا كە بزەی شانازی لە سەر لێوی بوو. لە ئاخرین كاتی ژیانی پڕلە حەماسە و شانازیدا ئەو رستە جوان و پڕلە ورە و دڵسۆزییەی خوارەوەی بە ڕوو خۆشی و ئەوینەوە گوت و بۆ هەمیشە لە ناو دڵی مێژووی خەباتی سازمانی خەباتدا، بوو بە یادگارێكی بە نرخ و مامۆستایەكی ڕاهێنەڕ. ئەوەش رستە جوان و بەڵگە شیاوەكەی شەهید: [سپاس بۆ خودا ئەوە خەریكە لەم ڕێگە پیرۆزەدا، ڕێگەی سازمانی خەبات. رێگەی رزگاری گەلی كورد، گیانی خۆم فیدا دەكەم و بە ئاواتی خۆم دەگەم.] بەو شێوە بە شانازی وبە دەم بە پێكەنینەوە چاوی ئەمین و پڕ لە ئەوینی لەسەر یەك داناو دڵی ئەوینداری بە باوەر بە خودا و پڕ لە خۆشەویستی كوردستانی لە خوێندا شەڵاڵی لە لێدان ڕاوەستا و گیانی پاك و بەڕێزی بەرەو بەهەشتی شەهیدان بەرێ بوو. و ئەركی پیرۆزی خەباتی بۆ ئێمەی هاوبیرو هاوسەنگەرانی بەجێ هێشت.\nوێنە لە ئارشیوی رێزدار كاك بابەشێخ وەرگیراوە.\nلە راستەوە: كاك بابەشێخ و شەهید تەها سوور\nڕێکه‌وت: 2019-05-09 21:17:41


سەرۆکێ رێخستنەکا سەر ب پەکەکێ ڤە فەتوایا ئێرشکرنا سەر مالباتێن پێشمەرگەیێن رۆژ دا - دارکا مازی\nسەرۆکێ رێخستنەکا سەر ب پەکەکێ ڤە فەتوایا ئێرشکرنا سەر مالباتێن پێشمەرگەیێن رۆژ دا\nسیاسەتا پەکەکێ یا چاڤترساندنا ل سەر ئۆپۆزسیۆنا رۆژئاڤایێ کوردستانێ بەردەوامە. د ڤێ چارچۆڤەیێ دا ھەری داوی گەف ل دەردۆرێن ئۆپۆزیسیۆنێ و ب تایبەت مالباتێن پێشمەرگەیێن رۆژ دکەت. یەک ژ ڤان گەفان ژی ژ ئالییێ «شێخ باقی» ڤە ھاتە کرن.\nسەرۆکێ پارتیا ب ناڤێ «پارتیا یەکیتیا دەمۆکراتا کوردێن سووری» یا رۆژئاڤا «شێخ باقی» ژ بۆ مەدیایا پەکەکێ داخویانیەک دا و تێ دا گەفێن کوشتنێ ل مالباتێن پێشمەرگەیێن رۆژ کرن.\n«جەمال شێخ باقی» د ئاخافتنا خوە دا ئیدیعا کر کو پێشمەرگەیێن رۆژ یێن ھەرێما کوردستانێ گولـلە ل گەریلایێن پەکەکێ رەشاندنە. «باقی» د بەردەوامییا ئاخافتنا خوە دا گۆت، “بێ گومان ڤێ رەوشێ ل رۆژئاڤا ژی دێ سیتاڤا خوە ھەبیت. ژ بەر کو مالباتێن ڤان پێشمەرگەیێن رۆژ ل رۆژئاڤا نە. پرسگرێک د ناڤبەرا مە رۆژئاڤاییان و وان دا دێ ڤەگوهریتە تۆلڤەکرنێ.”\nدژمناتیا پەکەکێ لگەل پێشمەرگەیێن رۆژ دا؟\nد تەڤاھیا سالا 2021ێ دا پەکەکێ شەرێ تایبەت مەشاند و گەف ل ئۆپۆزسیۆنا رۆژئاڤا و مالباتێن پێشمەرگەیێن رۆژ کرن. ژ بۆ گەلێ رۆژئاڤا دژمناتیا ھەرێما کوردستانێ بکەت و سیستەما تاکەکەسی ل رۆژئاڤا خورت بکەت، ب درەوا گۆت: “7 گەریلایێن مە ل خەلیفانێ ژ ئالیێ پێشمەرگەیێن رۆژ ڤە ھاتن کوشتن” و ب ڤێ بەهانەیێ دەست ب پێڤاژۆیەکا دژبەری بوو باشوور کر. رایەدارێن ھەرێما کوردستانێ دیار کرن کو ل خەلیفان چ پەڤچوونەک چێنەبوویە. ل ئالیێ دن دەولەتا ترک داخویانیەک بەلاڤکربوو کو فرۆکەیێن وان ل خەلیفان-گارە گەریلا تۆپباران کرینە.\nدژمناتیا پەکەکێ یا ل ھەمبەر پێشمەرگەیێن رۆژ نە نوویە. گەلەک جاران ژ بۆ تەوانبارکرنا پێشمەرگەیێن رۆژ ل سەر درەوان بەرنامە و نووچە چێکرنە. لێ دهێتە چاڤەرێکرن کو پەکەکە ژ نھا و پێ دا دێ ھەلوەستەکا توندتر ل ھەمبەر پێشمەرگەیێن رۆژ نیشان دەت. ب تایبەتی ژی نەکارینا پەکەکێ یا پێڤاژۆیا ل رۆژئاڤا بمەشینیت و نەرەحەتیا رایا گشتی یا ژ رێڤەبەریا رۆژئاڤا دبیتە سەدەم کو پەکەکە دژمنەکێ ئاشۆپی ئاڤا بکەت و ھەموو پرسگرێکێن خوە ڤەشێریت. رەوشا ئابۆری یا پێشمەرگەیێن رۆژ، پشتەڤانیا کو ژ بۆ مالباتێن خوە یێن ل رۆژئاڤا دکەن، و ھەروەھا ب ناڤ و دەنگی و مەشق و راھێنانێن پێشمەرگەیێن رۆژ، ئاستا پەروەدا بلند، باوەری و پۆپولەربوونا پێشمەرگەیێن رۆژ ل رۆژئاڤا رۆژ ب رۆژ زێدەتر دبیت. ئەڤ رەوشە، ب تایبەتی د وارێ جڤاکی دا، پۆلیتیکایا پەکەکێ یا ب زۆری لەشکەرکرنا شەرڤانان ئاستەنگ دکەت. ئەڤ مژارە ژی پەکەکێ تێخیت ناڤا رەوشەکا دژوار. ب ئاوایەک دن، ئێریشا ل سەر پێشمەرگەیێن رۆژ دێ رێ دەت کو بۆ دەمکێ ل ھەمبەر وێ ئاسێبوونا کو پەکەکە تێدایە، پیچەکێ نەفەسێ بستینیت.\nپەکەکە ژ بەر بەرژەوەندیێن خوەیێن رێخستنی خوەدی ئیمکانەکە کو کوردان ل دژی ھەڤ بدەتە شەرکرن. پەکەکە خوەدی پراکتیکەک وەھایە. پەکەکە ژ بۆ کو ئیسال ئەڤ بوویەرە بەردەوام بکەت دخوازیت مالباتێن پێشمەرگەیێن رۆژ بێخیتە رۆژەڤێ. ژ بۆ ڤێ ژی ب ھندەک کەسێن نەحەز وەکو «باقی» دخوازیت جڤاکێ ژ بۆ ڤێ یەکێ ئامادە بکەت.\nجەمال شێخ باقی کییە؟\nجەمال شەخ باقی سەکرەتەرێ گشتی یێ پەدەکە-سێ یە. ھەر چەندە کو ئەڤ پارتیە ژ بەر ناڤێ خوە وەکو کەڤنەشۆپیا پەدەکێ بهێتە فەھمکرن ژی لێ راستی گەلەک جودایە. پەدەکە-س پارتیەکە کو ژ ئالیێ پەکەکێ و دەولەتا سووریێ ڤە ھاتیە دامەزراندن. ب راستی ئەو پارتیەکە کو تەنێ ژ بۆ سوودوەرگرتنا ژ میراتەیا کەڤنەشۆپیا پەدەکێ یا ل رۆژئاڤا و ژ بۆ روورەشکرنا میراتەیا پەدەکێ ھاتیە ئاڤاکرن.\nئەڤ پارتیە کو د سالێن 1990ێ دا ب پشتگریا ئیستخباراتا سووریێ ھاتیە دامەزراندن، د ناڤا گەل دا ھاتیە تەشھیر کرن وەکو پارتیەکا مالباتی بێ باندۆر ما بوو. جەمال شێخ باقی کو پشتی سالێن 2000ێ بوو سەرۆکێ پارتیێ، ژ ئالیێ گەلێ رۆژئاڤا ڤە وەکە پەیامنێرەکێ ئالیگرێ ئەسەد، یانی کەسەکێ کو لگەل ئیستخباراتا سووریێ دا کار دکەت دھاتە دیتن. ب راستی ئەو کەسە کو د ناڤ گرسەیا پەکەکێ دا، ژ بەر کو بەرێ ناڤێن ھندەک ئەندامێن پەکەکێ دانە دەولەتا سووریێ، ھات بوو تەشھیر کرن. لێ پشتی پێڤاژۆیا تێکدانێن سووریێ، دەولەتا سووریێ ئەرکەکێ نوو دا شێخ باقی. ڤێ جارێ ژی د ناڤ رەفێن پەیەدێ دا جھ گرت.\nھەولدانا پەکەکێ یا ژ بۆ چێکرنا شۆورۆۆم و سیاسەتا فێلبازی\nپەکەکێ گەلەک پارتی و رێخستن ئاڤا کرن، دا ووسا دیار بکەت کو ژ ئالیێ گرسەیەکا مەزنا رۆژئاڤا ڤە دهێتە پاشتەڤانیکرن. ژ ئالیێ دن ڤە ژی، ھندەک ناڤێن پارتیێن کو بەرێ ھەبوون خستن بن باندۆرا خوە. د چارچۆڤەیا ڤێ لێکۆلینێ دا کو پێکانینا وێ یا پراکتیکی ژ سازیا پەکەکێ تەڤ-دەمێ ھاتیە دایین، ب پێشەنگیا «ئالدار خەلیل» پێڤاژۆیەکا کۆمێ ھاتە مەشاندن. ژ بۆ ھەر پارتیەکێ بودجەیەک ھاتە دایین. د بەردێلا ڤێ یەکێ دا ژی د چاپەمەنیێ دا ریکلام ژ بۆی ڤان کەسا هاتن کرن و ئەو ھاتن وەرماندن. پشترا پەکەکێ خواست ب کۆمکرنا ھەموو سازیان د بن ناڤێ «پەیەنەدەکێ» دا شۆورۆۆمەک سییاسی چێکەت.\nد ڤان دەمێن داوی دا پەکەکە ڤان پێکھاتەیان یەک ب یەک دەردخیت ھۆلێ و وانا ل گۆری بەرژەوەندیێن پارتییا خوە دژ-کورد ددەتە ئاخڤتن.


کوردیپێدیا - نزیکەی نیوەی زەوییە کشتوکاڵییەکانی هەرێم سودیان لێوەردەگیرێت\n📊 نزیکەی نیوەی زەوییە کشتوکاڵییەکانی هەرێم سودیان لێوەردەگیرێت | 🏷 پۆل: ئامار و راپرسی | زمانی بابەت: 🏳 کوردیی ناوەڕاست\nنزیکەی نیوەی زەوییە کشتوکاڵییەکانی هەرێم سودیان لێوەردەگیرێت\nبە گوێرەی ئاماری وەزارەتی کشتوکاڵ و سەرچاوەکانی ئاوی حکومەتی هەرێمی کوردستان، شەش ملیۆن و 619 هەزار و 19 دۆنم زەوی بەپیت لە هەرێمی کوردستان هەیە، کە هەموو مەرجەکانی تێدایە بۆ کشتوکاڵکردن و لە ریزبەندی باشترین زەوییەکانی جیهاندایە، بەڵام لە ئێستادا تەنها نیوەی ئەو زەویانە سودیان لێوەردەگیرێت.\nجگە لەوەش ساڵانە هەرێمی کوردستان خاوەنی 30 ملیار مەتر سێجا ئاوە، کە 50%ی سەرچاوەی ئەو ئاوە لە ناوخۆوەیە و سەرجەم سەرچاوە ئاوییەکانیشی ئاوی شیرینن و گونجاون بۆ خواردنەوە و کشتوکاڵکردن.\nبەپێی وتەی شارەزایان، ناوچەی زاگرۆس کە دەکاتە کوردستان بەشێوەیەکی گشتیی، لەسەر ئاستی جیهان لە ڕیزبەندی 32یەمین وڵاتانی جیهانە بۆ سامانی ڕووەکی و لەباریی کشتوکاڵ.\nدکتۆر ساڵح نەجیب، مامۆستای زانستە ژینگەییەکان لە کۆلێژی کشتوکاڵی زانکۆی سلێمانیسلێمانیئەوە دەخاتەڕوو، کە خاک و ئاوهەوای هەرێمی کوردستان گونجاوە بۆ هەمووجۆرە بەرهەمەکانی دانەوێڵە، سەوزە و میوە و بەرهەمە ڕووەکییەکان.\nد.ساڵح نەجیب ئاماژە بەوەش دەکات، کە وڵاتانی دراوسێی هەرێمی کوردستان، هەمیشە لە پیلان داڕشتندابوون بۆ وێرانکردنی ناوچە کشتوکاڵییەکانی ئێمە، بۆ ئەوەی بەرهەمی کشتوکاڵیی نەکەوێتە سەر پێی خۆی و جووتیار لە خاکەکەی داببڕن، کیمیاباران، مینڕێژ کردنی ناوچە کشتوکاڵییەکان و بۆردوومان و تۆپبارانی تورکیا و ئێران بەشێکن لەو پیلانانە.\n➕ ئەم بابەتە لەلایەن: (جوان عومەر ئەحمەد)ەوە لە: Dec 9 2019 11:06PM تۆمارکراوە


ناسر رەزازی بۆ رووداو: داواملێنەکراوە بگەڕێمەوە و داواشبکرێت بە تووندی رەتیدەکەمەوە – PMNews\nبڵاودەکاتەوە و دەڵێت، ئاگاداری بڵاوبوونەوەی گۆرانییەکە نەبووە و کاتێکیش دەگەڕێتەوە رۆژهەڵاتی کوردستان کورد خاوەن چارەنووسی خۆی بێت.\nناسر رەزازی لە روونکردنەوەیەکدا کە دوانیوەڕۆی ئەمڕۆ بڵاویکردووەتەوە دەڵێت، لە رۆژانی رابردوودا وێنەیەکی کۆنی لەلایەن پەرلەمانتارێکی پێشووی رۆژهەڵاتی کوردستان کە نیشتەجێی تارانە هەرای لێکەوتووەتەوە.\nرەزازی دەڵێت، وەکو هونەرمەندێک کە نیو سەدە خەباتی کردووە، رۆژانە خەڵکێکی زۆر داوای وێنەگرتنی لێدەکەن و بەشی زۆری ئەوانە ناناسێت کە وێنەی لەگەڵدا دەگرن. ئەو وێنەیەش لە سلێمانی گیراوە و ئەو کەسانەی نەناسیوە کە لە وێنەکەدا لەگەڵی وەستاون.\nناسر رەزازی هەروەها دەڵێت، “لەکاتێکدا کە ڕۆڵە تێکۆشەرەکانی گەلی کورد ڕۆژانە لە زیندانەکان لە ژێر زەبروزەنگدان و ئێعدام دەکرێن، کەناڵی یەکی کۆماری ئیسلامی ئێران دەستی داوەتە بڵاوکردنەوەی بەشێکی کەمی یەکێک لە گۆرانییەکانی، بەڵام خۆم ئاگام لە ھیچ شتێک نییە و نەبووە”.\nلەبارەی ئەو قسەیەش کە لە تۆڕە کۆمەڵایەتییەکاندا لەبارەی هەوڵدانی بەرپرسانی ئێران بۆ چوونەوەی ئەو هونەرمەندە بۆ رۆژهەڵاتی کوردستان دەکرێت، رەزازی لە لێدوانێکدا بۆ رووداو دەڵێت، “40 ساڵە لە زێدی خۆم دوورم و بەدڵنیاییەوە وەک هەست بیری سنە دەکەم، بەڵام من کە خۆم و گۆرانییەکانم قاچاخن ئێستا چۆن دەگەڕێمەوە؟ کاتێک دەگەڕێمەوە رۆژهەڵاتی کوردستان کە کورد نەتەوەی پلە دوو نەبێ و کورد خاوەنی کەرامەت و ئیرادە و سەربەخۆیی خۆی بێت و خۆی بڕیاردەری چارەنووسی خۆی بێت”.\nئەو گۆرانیبێژە ناسراوەی رۆژهەڵاتی کوردستان رەتیدەکاتەوە کەس داوای گەڕانەوەی لێکردبێت و دەڵێت: “بەهۆی قاچاخبوونم چەندین ساڵە میوانی یەکێتی و پارتی و حکومەتی هەرێمی کوردستانم لە باشووری کوردستان، نە لێرە کەس فشاری بۆ هێناوم و بەوپەڕی ئازادی خۆمەوە دەژیم و نە لە ئێرانیشەوە کەس داوای گەڕانەوەی لێکردووم و ئەگەریش داوایەکی وام لێبکرێت بەهەموو هێزمەوە رەتیدەکەمەوە. لەکاتێکدا خەڵک لە سەختترین دۆخی ژیانیانن من چۆن دەگەڕێمەوە؟”.\nدەقی روونکردنەوەکەی هونەرمەند ناسر رەزازی\nماوەیەکە لەسەر تۆڕەکۆمەڵایەتییەکان، وێنەیەکی من و دوو کەسی دیکە، کە ھی پێنج – شەش ساڵی لەمەو پێشە و لە ڕەستۆرانی یاقووت یان ھوتێل ئەلبورزی سلێمانی ھەڵگیراوە و ماوەیەکی زۆری بەسەردا تێپەڕیوە و ئێستا ئاغای جەلالیزادە لەسەر تۆڕی ئینتێرنێت دایناوە، هەرای ساز کردووە و لێکدانەوەی جیاوازیان بۆ کردووە. من وەکوو گۆرانیبێژێک ڕۆژانە لەگەڵ دەیان هەزار کەس لە کوردستان و لە هەموو جیهان وێنەم دەگیردرێ و بڵاو دەبێتەوە. کاتی وا هەیە زۆربەی زۆریان ناناسم و تەنیا لەبەر هەستی خۆشەویستی گۆرانیبێژێک کە زیاتر لە نیو سەدەیە خەبات دەکا، ئەو وێنەگەلە دەگیردرێ و هەستی خۆشەویستی خۆیان بەرانبەر بە ئێمە نیشان دەدەن. کاتێک لەسەر داوای ئەو دوو کەسە وێنەکە گیرا و ڕۆییشتن، ڕزگاری خۆشکەزام لەوێ بوو، لێم پرسی ڕزگار ئەم پیاوە کێ بوو، وتی خاڵۆ گیان ئەوە ئاغای جەلالیزادە بوو! بڕوام پێ بکەن ئەوە یەکەمجار بوو کە ئەو پیاوەم دەدیت. بنەماڵەی منیش پشتیوانییان لە هیچکەسێک نەکردووە بۆ هەڵبژاردن لە کۆماری ئیسلامیدا.


له عێراق كۆنتراكته‌رێكی ئه‌مه‌ریكی و دووان له وه‌رگێڕه‌كانی ده‌ڕفێنرێن\nكاربه‌ده‌ستانی پۆلیسی عێراقی ده‌ڵێن كۆنتراكته‌رێكی ئه‌مه‌ریكی و دوو له وه‌رگێڕه عێراقی‌یه‌كانی له نزیك شاری به‌سره له باشوری عێراق ڕفێندراون. كاربه‌ده‌ستان ده‌ڵێن ئه‌مڕۆ هه‌ینی بۆسه‌یه‌ك بۆ هه‌رسێكیان له باكوری به‌سره دانرابوو.\nووته‌بێژێكی باڵیۆزخانه‌ی ئه‌مه‌ریكیش گوتویه‌تی له‌و ڕووداوه ئاگادارن و لێكۆڵینه‌وه له‌و باره‌یه‌وه ئه‌نجام ده‌ده‌ن و هیچ وورده‌كارییه‌كی ترییان ڕانه‌گه‌یاند.\nله لایه‌كی دیكه، كاربه‌ده‌ستانی عێراقی ده‌ڵێن ژماره‌یه‌ك گولله هاوه‌ن بۆ ناو بازاڕێكی قه‌ره‌باڵغی به‌غدا له ناوچه‌ی زه‌عفه‌رانیه ڕوویداوه و له ئاكامدا 4 كه‌س كوژراون.\nده‌سه‌ڵاتداران ده‌ڵێن چوار سه‌ربازی عێراقیش كوژراون كاتێك كه‌وتونه‌ته ژێر بۆسه‌یه‌كی دانراو بۆیان له خاڵێكی پشكنینی دولوییه له باكوری پایته‌خت.\nله حه‌وت هه‌فته‌ش له‌مه‌وبه‌ر، چوار ئه‌مه‌ریكی و نه‌مساوییه‌ك له نزیك به‌سره‌وه ڕفێندرابوون و تاوه‌كو ئێستا دیار نین. به‌ڵام ڕفێنده‌رانیان له زوویه‌كی ئه‌م هه‌فته‌یه‌دا وێنه‌یه‌كی ڤیدیۆییان بڵاوكرده‌وه.\nهه‌روه‌ها له‌شكری ئه‌مه‌ریكی ده‌ڵێت ڕۆژی چوارشه‌ممه هێزه‌كانی عێراقی چوار ڕێبه‌ری شانه‌ی تیرۆریستانیان له گه‌ڕه‌كی شاری سه‌در له به‌غدا ده‌ستگیر كردووه و ڕۆژی پێنج شه‌ممه‌ش ڕێبه‌رێكی گومانلێكراوی دیكه‌ی تیرۆریستانیشیان له رومادی ده‌ستگیركردووه.\nهه‌روه‌ها له‌شكری ئه‌مه‌ریكی ڕاده‌گه‌یه‌نێت كه‌وا هێزه‌كانی عێراقی دوو كه‌سی به بارمته گیراوییان له ڕۆژهه‌ڵاتی به‌غدا ئازاد كردووه و ده‌ستیشیان به سه‌ر دوو جبه‌خانه‌ی چه‌ك و گولله هاوه‌ن و ئامڕازی ته‌قینه‌وه‌دا گرتووه.


لابۆری شانۆی لالش: ده‌نگ وه‌كو سه‌رچاوه/بەشی دووەم\nووزه له‌نێوان جه‌سته وئاهه‌نگسازدا\nتوانای ووزه توانای ئاهه‌نگسازه، بۆیه ووزه وئاهه‌نگساز دوو بونیادی پێكهاته‌ی جه‌سته له‌م ئه‌زموونه‌دا پێكدێنن، هه‌ڵبه‌ت ووزه چه‌مكێكه به‌ر له لابۆری لالش له‌لای یۆژینیۆ باربا بوونی هه‌بووه، كێشه‌كه له بوونی چه‌مكه‌كه نییه، به‌قه‌د ئه‌وه‌ی له چاره‌سه‌ری ئیشكالیه‌تی چه‌مكه به‌هۆی ئه‌وه‌ی له‌لای لالش به‌رهه‌م هێنانه‌وه‌ی چه‌مك به‌رهه‌م هێنانه‌وه‌ی گریمانه‌كانی باربا نییه، هه‌رچه‌نده دووفاقیه‌تی ڕه‌گه‌زی لای (باربا) ش بوونی هه‌یه، به‌ڵام هه‌ر له‌سه‌ره‌تاوه به‌ر جیاوازیه‌كانی ده‌كه‌وین به‌وه‌ی تایبه‌تمه‌ندی بۆ له‌دایكبوونی ووزه ناگه‌ڕێته‌وه، بۆیه ئه‌و هۆكاره‌ی كه هه‌ر ڕه‌گه‌زێك به‌شێك له‌ڕه‌گه‌زه‌كه‌ی تری تێدایه، به‌ڵكو ئه‌وه وه‌ك به‌ربه‌ست له‌به‌رده‌م ووزه سه‌یر ده‌كات، چونكه تێگه‌یشتن بۆ ووزه تێگه‌یشتنێكی ژیاریه، ئه‌وه په‌یوه‌سته به‌و دیده خۆرئاواییه بۆ مرۆڤ كه جیاوازیه‌ك نییه له‌نێوان جه‌سته‌ی نێر وجه‌سته‌ی مێ، به‌هه‌مان شێوه جیاكاری نابینێت له‌نێوان ووزه‌ی ئه‌و دوو جه‌سته‌یه "ده‌یه‌وێ ئه‌و ده‌مامكه ساخته‌یه لابه‌رێت له‌سه‌ر ڕه‌گه‌زه‌كان، به‌وه‌ی ئه‌كته‌ری مێینه خاوه‌نی ووزه‌ی مێینه بێت وئه‌كته‌ری نێرینه خاوه‌نی ووزه‌ی نێرینه بێت، سه‌ره‌تا چه‌مكه‌كه بۆناو پێناسه سه‌ره‌تاییه‌كان ده‌گه‌ڕێنێته‌وه، دواتر ڕه‌خنه‌ی ئاراسته ده‌كات، به‌وه‌ی ووزه مانای هێز وكاركه‌ر ده‌گرێته‌وه، كه بوونی وابه‌سته‌ی هاوار وده‌مارگرژیه‌تی ماسوولكه كراوه، له‌كاتێكدا ووزه بریتیه له ئاماده‌بوون" (14)\nدیاره ئاماده‌بوون كه مانای جه‌وهه‌ری ووزه ده‌گه‌یه‌نێت، هه‌ر له‌و ڕێگایه‌وه باربا چاره‌سه‌ری ڕه‌گه‌زی بۆ ووزه ده‌خاته ڕوو، به‌وه‌ی "به‌رجه‌سته‌كردنی ئاماده‌بوونی ئه‌كته‌ر له‌كۆتاییدا به‌خوڵقاندنی ڕووخساری شانۆ یا كه‌سێتیه‌كه‌یه، ئه‌وه‌ش له‌سه‌ر ئاستێكیتر واته ئاستی ده‌ره‌نجام ونمایشی شانۆیی (یاخود ئاستی گوزارشت كردن) لێره‌وه جیاكاری ده‌رده‌كه‌وێت له‌نێوان نێر ومێ به‌وه‌ی شتێكی چاره‌نووس وپێویستیه، له‌هه‌مانكاتدا پێویستیش نییه، به‌ڵكو ده‌بێ به زیانبه‌خش ئه‌گه‌ر خۆی سه‌پاند به‌سه‌ر زه‌مینه‌یه‌كی تردا كه ئینتیمای بۆ ناكات یاخود زه‌مینه‌ی ئاستی پێش گوزارشت كردن" (15)\nئه‌وه ئه‌گه‌ر لای باربا ووزه به‌م شێوه‌یه سه‌یر كرابێت، دیاره لابۆری شانۆی لالش كه ووزه وه‌ك یه‌كێك له‌چه‌مكه سه‌ره‌كیه‌كانی ئه‌زموونه‌كه‌یان سه‌یر ده‌كه‌ن، توانیویانه دیدێكی تر به ووزه ببه‌خشن به‌هۆی ئه‌وه‌ی ووزه بۆ ئه‌وان چاره‌سه‌ری ئیشكالیه‌تی ئاماده‌بوونه.. بۆ ئه‌وه‌ی تێڕوانینێكی تری كه‌شف نه‌كراو به‌و دیده شانۆییه ببه‌خشن بۆیه ووزه بۆ ئه‌وان بووه‌ته هۆی ئه‌وه‌ی كه "كار له (لابۆری لالش) دا كاره له‌سه‌ر هه‌ر ئه‌م وزه‌یه، ئێمه له‌سه‌ر فیكر وهزر كار ناكه‌ین، به‌ڵكو له‌سه‌ر هه‌سته‌كانی مرۆڤ كار ده‌كه‌ین، مرۆڤ به تێفكرین و ئه‌قڵاندن رێگا له‌به‌ر هه‌سته‌كان ده‌به‌ستێ، ئاسایی عه‌قڵ واجبه به‌ڵام قسه‌ی من په‌یوه‌ندی به جوانیناسیه‌وه هه‌یه، ئێمه میتۆدی لابۆری لالش له‌سه‌ر ده‌قه دراماتیكیه نمایشییه‌كان كار ناكه‌ین، به‌ڵكو ئێمه له شوێنێكدا حزوور په‌یدا ده‌كه‌ین وكه‌شێك له‌و شوێنه‌دا چێ ده‌كه‌ین، ئاماده‌بونی مرۆڤ له كات و شوێندا كاری ئێمه پێك ده‌هێنێت" (16) به‌واتای ووزه توانای مرۆڤه توانایه‌ك ئاماده‌بوون په‌یوه‌سته به ته‌واوی ئاسته زه‌مه‌نیه‌كانی پڕۆژه‌كه، ئه‌وه‌ش په‌یوه‌ندیه‌كی تری تیا كه‌شف ده‌كات له‌ڕێگه‌ی جوانناسی و ئه‌نترۆپۆلۆژیادا، چونكه ووزه له‌كاری ئه‌واندا له‌بابه‌تی خۆبه‌رهه‌م هێنانه‌وه ده‌بێته بابه‌تێكی شانۆیی وه‌ك زانست، ئه‌وه‌ش ده‌توانین به‌هه‌وڵێكی تری شانۆناسی ناو شانۆی ئه‌زموونگه‌ریمان سه‌یری بكه‌ین، كه په‌یوه‌ندیی نێوان شانۆ وزانست، په‌یوه‌ندیه‌كه له‌سه‌ر بنه‌مای به‌زانست كردنی ووزه‌ی مرۆیی وه‌ستاوه "له‌م ناوه‌نده‌شدا هه‌نگاوی "لابۆری لالش" پێداگرتنه له چه‌مكی "مه‌به‌ستگه‌رایی" كه له مۆتیڤی ئاگاییه‌وه ده‌جولێ وده‌بێته جۆرێك له بابه‌تی "خۆ – به ئاكامهێنان" و "خۆخستنه كار" وتیایاندا "ووزه‌ی سیمۆنتیكی" و "ووزه‌ی ڕیتوالی" جێگه‌ی "ووزه‌ی مۆتۆری" ده‌گرێته‌وه" (17)\nئه‌وه‌ش بۆ خۆی ده‌بێ به شانۆیه‌كی سیمیۆلۆژی كه له‌سه‌ر بنه‌مای خوێندنه‌وه‌ی ده‌لالی بۆ ئاماژه‌ی ده‌نگی بنیات ده‌نرێت، به‌هۆی ئه‌وه‌ی ده‌نگ ده‌بێ به ئاماژه بۆ چه‌مكه فه‌لسه‌فیه‌كان، ئه‌وه‌ش ووزه‌ی ئاماژه وسرووت ئه‌كات به ووزه‌ی سه‌ره‌كی ناو كاری شانۆیی، كه له‌وه ده‌رده‌چێت ووزه‌ی ڕواڵه‌تخوازانه‌ی مرۆڤه‌كان بێت، بۆیه ئه‌وه خاڵێكی ناو ئاماده‌بوونه نه‌ك ووزه‌ی ماسوولكه‌یی، چونكه ئاماده‌بوون له ده‌نگه‌وه شوناس به جه‌سته ده‌به‌خشێت، ئه‌وه ووزه‌ی ئازادكردنی ده‌نگه شوناس به بوونی جه‌سته ده‌به‌خشێت، ئه‌و ساته‌ش ده‌توانین بگه‌ینه ئه‌و تێگه‌یشتنه‌یان كه ده‌ڵێن "ده‌كرێ (ووزه‌ی ریتوالی) به مه‌به‌ستگه‌راییه‌وه ببه‌ستینه‌وه كه له ئاگاییه‌كی ته‌واو وله كۆنتاكی به‌رده‌وامدا له‌ته‌ك ده‌ورووبه‌ردا ده‌خوڵقێ" (18) لێره‌دا ووزه‌ی ڕیتوالی به‌دوای سه‌رچاوه‌ی جه‌سته‌ی ئاهه‌نگساز ده‌گه‌ڕێت ئه‌وه‌ش به‌ته‌واوی تێگه‌یشتنێكی تازه‌و كه‌شف نه‌كراوه له‌باره‌ی ووزه كه لابۆری لالش له ئه‌نجامی گه‌ڕان و پشكنینه‌كانی پێی گه‌یشتووه\nئاماده‌بوونی وه‌رگر وه‌ك پڕۆسه‌یه‌كی مرۆیی\nئاماده‌بوونی وه‌رگر له‌و پڕۆژه‌یه ئاماده‌بوونی وه‌رگرێك نیه بۆ به‌سێنته‌ركردنی ڕووداو، به‌ڵكو وه‌رگر وه‌ك كه‌سێك نایه‌ت كه ببینێت وله‌ده‌ره‌وه‌ی ڕووداوه‌كاندا بێت، وه‌رگر له‌و هاوكێشه‌یه ڕووبه‌رێكی بازنه‌یی هه‌یه جه‌سته‌ی ئاهه‌نگساز له‌ناو بازنه‌كه‌دایه، وه‌رگر له‌تاریكیدا نیه وئه‌كته‌ر له‌ناو ڕوناكیدا بێت، به‌ڵكو ئه‌و پانتاییه ئاماده‌بوونیه‌تی وه‌ك پڕۆسه‌یه‌كی مرۆیی، به‌واتای جه‌سته‌ی ئاهه‌نگساز وجه‌سته‌ی وه‌رگر به‌یه‌كه‌وه به‌شدارن له بنیاتنانه‌وه‌ی پانتایی، ئه‌وه‌ش داڕشتنه‌وه‌ی پانتایی نیه، چونكه ئاهه‌نگساز بۆخۆی پانتاییه‌كه‌یه، وه‌ك چۆن وه‌رگر ئه‌بێته‌وه پانتایی، ئه‌وه ساتی ئاگایی هه‌ریه‌كه له ئاهه‌نگساز ووه‌رگره، هه‌موو ساتێك وه‌رگر هه‌ست به بوونی خۆی ئه‌كات ئه‌شێ ئه‌و هه‌ستێتو داوای لێ بكرێت كه كاره‌كه له‌گه‌ڵ نیگار ته‌واو بكات، بۆیه ئه‌و به‌دوای ئه‌وه‌وه نیه كه ئاخۆ ئه‌وه‌ی ئه‌و ئه‌یبینێت باسی چی ده‌كات، به‌واتای تێگه‌یشتن شتێك نیه، ئه‌وه‌ش گۆڕینی ستراتیژیه‌تی گوتاره، كه به قوتابخانه گه‌ل بوونی شانۆ گه‌مه‌یه‌كی كۆن و حیكایه‌تێكی به‌سه‌رچووه، ئاگایی بینه‌ر له‌به‌رده‌م ئه‌و پڕۆژه ئه‌لته‌رناتیڤه‌ی ده‌نگ ئه‌یگه‌یه‌نێته گوتاری باڵا به‌وه‌ی ئه‌وه پڕۆسه‌ی میتا شانۆیه، ته‌واو بوونی هه‌موو ئه‌و مانایانه‌یه كه به‌درێژایی زه‌مه‌ن رۆحی زینده‌گی ناو شانۆی ئێمه‌ی كوشتووه، ئه‌و پڕۆژه ئه‌لته‌رناتیڤه توانای ڕزگاركردنی شانۆی هه‌یه له‌ته‌واوی ئه‌و ئاسته‌نگه زه‌مه‌نیانه‌ی كه له ڕابردوودا بۆته هۆی ئیشكالیه‌تی شانۆ، به‌ڵام ئه‌و قسه‌یه مانای وانیه كه ئه‌وه ببێت به فۆڕمێك بۆ سه‌پاندنی گوتاری شانۆ، به‌قه‌د ئه‌وه‌ی وه‌ك ئه‌زموون وهه‌وڵێكی ئه‌لته‌رناتیڤ له‌شانۆی ئه‌زموونگه‌ری كوردیدا سه‌یری ده‌كه‌ین، كه هه‌وڵێكی بوێرو چاونه‌ترسانه‌یه توانای ده‌ستكاری كردنی ته‌واوی بونیاد وبنه‌ماكانی ناو شانۆی هه‌یه، بۆیه بینه‌ر له‌و كاته‌دا ئه‌وه‌ی به‌لاوه گرنگ نیه كه تێگه‌یشتن له‌به‌رامبه‌ر ئه‌وه‌ی ده‌یبینێت وده‌یبیستێت بیگه‌یه‌نێته مه‌به‌ستێك، چونكه مه‌به‌ست ته‌نیا په‌ڕینه‌وه‌یه بۆ ئه‌وه‌ی ببێته كه‌ناڵی پێكگه‌یشتنی نێوان ئاهه‌نگساز ووه‌رگر، ئه‌و پێكگه‌یشتنه‌ش له‌سه‌ر بنه‌مای هه‌ستكردنه به پێرفۆڕمانس، هه‌مو ئه‌مانه‌ش پێویستیان به ئه‌زموونی زیاتر وگفتوگۆی قووڵتر هه‌یه له‌سه‌ر ئه‌و پڕۆژه‌یه به هیوای ئه‌وه‌ی له‌داهاتوودا پڕۆژه‌كان به‌ته‌واوی ببینین وبتوانین له‌ده‌رفه‌تی سه‌ربه‌خۆی ڕه‌خنه‌یی زۆر ووردبینانه‌تر قسه له‌سه‌ر چۆنیه‌تی چه‌مك وئاماده‌بوونی له‌ناو ڕووبه‌ره جیاوازه‌كانی نمایش بێینه‌وه گفتوگۆكردن، ئه‌و نووسینه‌ی ئێستاش ته‌نیا ده‌سپێكێكه بۆ پڕۆژه‌ی ڕه‌خنه‌یی بۆ داهاتوو.\nپه‌راوێزو سه‌رچاوه‌كانی بەشی دووەم:\n(14) یۆژینیۆ باربا: ووزه‌ی ئه‌كته‌ر وئه‌نترۆپۆلۆژیای جه‌سته/ نیهاد جامی، شانۆكار، ژماره (6/7) ی 2009، لا 137\n(15) طاقه الممثل/ أوجینیو باربا واخرون، ترجمه (د. سهیر الجمل) أكادیمیه الفنون وحده الاصدارات المسرح (33) ص 286\n(16) شه‌ماڵ عومه‌ر: شانۆی من له جیهاندا به‌خوڕه/ شانۆكار، ژماره (6/7) ی 2009، لا 102\n(17) لابۆری شانۆی لالش/ نیگار حه‌سیب و شه‌ماڵ عومه‌ر، رامان/ ژماره (64) لا 37\n(18) هه‌مان سه‌رچاوه، لا39


مۆبایلێک له زێر\nمن طرف داروان في الثلاثاء فبراير 21, 2012 4:50 am\nیه‌كه‌مین ته‌له‌فۆنی مۆبایلی لۆكس به سیستمی “ئاندرۆئید”، كه بۆدیه‌كه‌ی به مادده‌ی تیتانیۆم وزێری عه‌یار 18 داپۆشراوه و دروستكراوه به به‌های 4700 یۆرۆ نمایشكرا.\n... به پێی راپۆرتێكی ماڵپه‌ری ” ده‌یلی نیوز”،كه‌سانێك هه‌ن كه جگه له‌وه‌ی گرنگی به ته‌كنۆلۆژی مۆبایل ده‌ده‌ن له هه‌مان كاتدا، بایه‌خ به جوانیكه‌ی ده‌ده‌ن و به دوای مۆبایلێكی گرانبه‌ها وله هه‌مانكاتدا پێشكه‌وتوون.\nبۆ ئه‌و كه‌سانه‌ی كه خولیای ته‌له‌فۆنی هۆشمه‌ند وگرانبه‌هان ، جۆرێك مۆبایل به ناوی Tag Heuer Link دروستكراوه ، مۆبایلی Tag Heuer له رێگای به‌كارهێنانی مادده‌ی ” تیتانیۆم وزێری عه‌یار 18 ” وه دروستكراوه.\nمۆبایلی Tag Heuer له سه‌ر سیستمی” اندروئید” 2.2 فوریو” دروستكراوه و كامێرایه‌كی 5 مێگاپیكسلی هه‌یه ، هه‌روه‌ها شاشه‌یه‌كی ده‌ستخشێنه‌ری 3.5 ئینچی به كوالێتی 800 له 450 هه‌یه ، پاترییه‌كه‌ی 1400 میلی ئامپێر كاتژمێره، میمۆرییه‌كه‌شی 256 مێگا بایته و شوێنی كارت میمۆرییه‌كی 8 گیگابایتی له ناوه‌وه هه‌یه.\nوابڕیاره مۆبایلی Tag Heuer به سیستمی ئاندروئید ، به به‌های 4700 یۆرۆ بفرۆشرێت


کاریگەریی پەیوەندیی هەڵە لەسەر سیستەمی خۆراک\n20/4/2020 02:06 PM\nئەو کەسانەی پەیوەندی هەڵە و ناجێگریان لەگەڵ کەسەکان هەیە، پاش ماوەیەک سیستەمی خواردنیان ئەشێوێت. ئەوە لەحاڵێکدایە لە پێشتر هەموو جۆرە خۆراکێکیان بە بێ کێشە ئەخوارد. هۆکاری ئەم بابەتە ئەگەڕێتەوە بۆ بوونی سترێس و دڵەڕاکە و بەرهەمهاتنی هۆرمۆنەکانی کۆتریزۆل و ئادرناڵین.\nهەست بە سترێس دژکردەوە سروشتی مرۆڤە بەرامبەر بە هەڕەشە دەرەکییەکان. لەم حاڵەتەدا رێژەی هەندێک لە هۆرمۆنەکان بەرز ئەبیتەوە بۆ ئەوەی ئەگەر تووشی مەترسی بووین بتوانین بە ئاسانی لەگەڵیان رووبەڕوو بینەوە. بەڵام ئەگەر ئەم هۆرمۆنانه بەرهەم بێن و هیچ کەڵکێکیان نەبێت، لەوانەیە هێرش بکەنە سەر خانەکانی جەستە.\nتەنانەت پاش کۆتایی هاتنی پەیوەندییەکی هەڵە لەوانەی ماوەیەکی پێبچێت تا زەین و جەستە خۆیان نۆژەن بکەنەوە و ئەو زیان و سەدەمانە چارەسەر بن. پاش ئەوەی پەیوەندییەکە کۆتایی هات ئەبێ بەردەوام لەسەر بەرزکردنەوەی ئاستی خۆڕاگری و تەحەمولی خۆتان ئیش بکەن بۆ ئەوەی تەندروستی جەستەیی و دەروونیتان بەباشی جێگیر بێتەوە.


سەرەتا»هه‌واڵ»کۆگای گووگڵ پلەی زیاتر لە 700 هەزار ئەپلیکەیشنی ساختەی سڕیتەوە\nلەلایەن Razwan Omer لە 01/02/2018 0 Comments\nزیاتر لە 2.8 ملیۆن ئەپڵیکەیشن و یاری لەناو گووگڵ پلەی هەیە، بەوەش بە گەورەترین کۆگای ئەپڵیکەشنەکان دادەنرێت تا ئێستا، بەهەرحاڵ ئەوەش وای کردووە گووگل پلەی بەردەوام کێشەی ئەپی ساختەی هەبێت وە هەروەها لەنێوان ئەو ژمارە زۆرەی ئەپلیکەیشن و یاری چەندین ئەپلیکەیشنی ساختە و سیخوری لەناو ئەو ژمارە زۆرەی ئەپلیکەیشن توانیویانە لە گوگڵ پلەی شوێنی خۆیان بکەنەوە.\nهەر لەسەر ئەم پرسە دوێنێ 31/1 کۆمپانیای گووگڵ ڕایگەیاند پێوانەیەکی زۆریان بۆ کۆگای ئەپڵیکەیشنەکانی گووگڵ پلەی کردووە لە ساڵی 2017 کە دژی ئەو ئەپە خرابووەکان بووە کە سەرجەمیان لابراوە زیاتر لە 700 هەزار ئەپلیکەیشن بووه، وە زیاتر لە 100 هەزاریش دووبارە گەشەی پێدراوە.\nئەو ئەپڵیکەیشنانە لابراون لە ناوەڕۆکدا گونجاو نەبوونە یان سیخووریان بەسەر بەکارهێنەران کردووە.\nلەلایەکی ترەوە Andrew Ahn بەرێوەبەری بەرهەمەکانی گووگڵ پلەی ئەوەی نەشاردەوە کە چەندین جار فێڵیان لێکراوە لە دانانی ئەو ئەپلیکەیشنە ساختانە هێڵی بەرگری گووگڵ پلەی توانای ئاشکراکردنی ئەو ئەپانەی نەبووە توانیویانە سەرجەم بەربەستە ئەمنیەکانی گووگڵ پلەی ببڕن بە سەرکەوتووی ئەپەکانی خۆیان لە گووگڵ پلەی بڵاو بکەنەوە، وە ئەوەشی دووبات کردەوە کە بەردەوام دژی ئەو ئەپلیکەیشنە ساختانە دەجەنگن تا وای لێدێت کۆگای گووگڵ پلەی دەبێتە خاوێنترین کۆگای ئەپڵیکەیشنەکان لە جیهان.\nشایەنی باسە ساڵی ڕابردوو ئەپێک ساختە بەناوی واتسئاپ لە گووگڵ پلەی بڵاو بۆوە زیاتر لە یەک ملیۆن جار دابەزێندرا لەلایان بەکارهێنەرانەوە دوای ئاشکرا بوونی گووگڵ بە خێرایی سڕیەوە.\nبابەتەكانی پێشووترئایکۆنی دابەزاندی ڤیدیۆ لە ناو ئەپی یوتیوب لە چەندین ووڵات زیادکراوە\nبابەتی دواتر دواین ئامار، ڕۆژانه سه‌ردانیکەرانی  فه‌یسبووك ٥٠ ملیۆن كه‌مده‌كات\nچۆنیەتى دانانى پاسۆرد بۆ وێبگه‌ڕی گۆگڵ کروم\nوێبگه‌ڕى گۆگل کرۆم یەکێکە لە بەناوبانگترین وێبگه‌ڕه بۆ کردنەوەى په‌ڕه‌كانى ئینته‌رنیت و دەرگایەکە بۆ چونە نێو…\nباسكردنی Override method له جاڤا\nئەپی تعبیر خواب بۆ لێکدانەوەی خەونەکان لە سەدا 100 بە خۆڕایی\nزۆر ئەپ و کتێب هەیە تایبەت بە لێکدانەوەی خەون بەڵام ڕەنگە هەندێک لەو ئەپانە بە…


ڕزگاركردنی ژمارەیەك كۆچبەر لەلایەن ڕێكخراوی (زیووچ)ی مرۆیی لە دەریای ناوەڕاست\nلەگەڵ باشبوونی كەشوهەوا، لێشاوی كۆچبەران ڕێگای گەیشتن بە ئەوروپا دەگرنەبەر، وەزیری ناوخۆی ئەڵمانیا هۆشداری لە شەپۆلێكی نوێ دەدات و باس لە كێشەكانی پرسی كۆچ دەكات.\nهۆرست زیهۆڤەر، وەزیری ناوخۆی ئەڵمانیا ئەمڕۆ سێشەممە سیاسەتی كۆچ و وەرگرتنی پەنابەرانی وڵاتەكەی بە ئەرێنی ناوبرد، بەڵام پێشبینیكرد ڕوبەڕووی كێشەی نوێ ببنەوە.\nئەوەشی وت، وادەردەكەوێت جارێكی دیكە ژمارەی كۆچبەران بەرزببێتەوە، بەتایبەت لەڕێگای وڵاتانی باڵكان-ەوە.\nتەنها شەوی یەكشەممە لەسەر دووشەممەی ئەم هەفتەیە، زیاتر لە 600 كۆچبەر بە چوار بەلەمی بچووك گەیشتنە دوورگەی لامبیدۆزا، كە دەكەوێتە نێوان باكووری ئەفریقا و شاری ڤینیسیای ئیتاڵیا.\nلەگەڵ هاتنی وەرزی بەهار، ژمارەی ئەو كۆچبەرانەی بە بەلەمی بچووك و چووپ، لەڕێی دەریای ناوەڕاستەوە هەوڵی گەیشتن بە ئیتاڵیا دەدەن، بەشێوەیەكی بەرچاو زیادیكردووە.\nدوێنێ ئاژانسی هەواڵی ئەنسا-ی ئیتاڵی بڵاویكردەوە، لە ماوەی تەنها 24 كاتژمێردا 2 هەزار و 128 كەس گەیشتوونەتە دوورگەكانی ئیتاڵیا.\nهاوكات هەینیی ڕابردوو وەزارەتی ناوخۆی ئیتاڵیا بڵاویكردەوە، زیاتر لە 10 هەزار و 700 كۆچبەر لە سەرەتای ئەمساڵەوە گەیشتوونەتە ئەو وڵاتە.\nلەو چوارچێوەیەدا وەزیری ناوخۆی ئەڵمانیا ئاماژەی بەوەكرد، بەرزبوونەوەی ژمارەی كۆچبەران ناچار بە هەنگاونانیان دەكات، “تا نەگەینە ئەو ڕێژانەی مایەی نیگەرانین”.\nئەوەشی وت، لەڕابردوودا قبوڵكردنێكی فراوان هەبوو لای هاوڵاتییان دەربارەی گەیشتنی كۆچبەران، ئەوكاتەی ژمارەی ساڵانەیان زیاتر نەبوو لە 200 هەزار كەس، “بەڵام كاتێك ژمارەكە زۆرتر بوو، كێشەی كۆمەڵایەتی و سیاسی سەریهەڵدا”.\nساڵی ڕابردوو 102 هەزار و 581 كۆچبەر داوای مافی پەنابەرییان لە ئەڵمانیا كردووە، لەكاتێكدا لە ساڵی 2019 ژمارەكە 142 هەزار و 509 كەسبووە، كە لە دەستەی فیدڕاڵیی كۆچ و كاروباری پەنابەران تۆماركراوە.\nیۆنامی: ئەو تۆمەتانەی ئاراستەی چالاكوانانی بادینان كراون جێگای نیگەرانیی ئێمەن\nئەردۆغان بۆ پوتن: دەمانەوێت پرسی قەرەباغ بە هەمیشەیی چارەسەر بکرێت\nڕەجەب تەیب ئەردۆغان، سەرۆککۆماری تورکیا و فلادیمیر پوتن، سەرۆکی ڕوسیا ئەمڕۆ چوارشەممە 14ی تشرینی یەکەم، پەیوەندییەکی تەلەفۆنییان ئەنجامدا…\nنادیە موراد ڕایگەیاندووە، “پەتای كۆرۆنا بازرگانیكردنی بە ژنەوە زیاد كردووە و ژنان لەماڵەوە دووچاری توندوتیژی بوونەتەوە”. نادیە موراد،…\nوادەی ڕۆشتنی ترەمپ لە كۆشكی سپی دیاریكرا\nكۆشكی سپی كاتی ڕۆشتنی ترەمپ و هاوسەرەكەی ئاشكراكرد، بڕیارە ئەمڕۆ واشنتن بەجێبهێڵێت. لە ڕاگەیەندراوێكدا كۆشكی سپی ئاماژەی بەوەكردووە،…


ته‌ندروستی سلێمانی: دۆخێكی خراپ بۆ پزیشكان دروستكراوه‌و قبوڵی ناكه‌ین\nله شاری سلێمانی ده‌سترێژی گوللـه له پزیشكێكی پسپۆری نه‌شته‌رگه‌ری كراو به سه‌ختی بریندار كرا، تاوه‌كو ئێستاش ناسنامه‌ی ئه‌نجامده‌رانی تاوانه‌كه ئاشكرا نه‌كراون.\nبه‌پێی زانیاریه‌كانی په‌یام پزیشكه‌كه ناوی دكتۆر كه‌مال ئه‌حمه‌د سه‌عید پزیشكی پسپۆڕی نه‌شته‌رگه‌ری گشتیه و له هه‌مان كاتدا مامۆستای كۆلێژی پزیشكییه له زانكۆی سلێمانی.\nبه‌پێی زانیاریه‌كان تاوانه‌كه له‌ناو نۆرینگه‌ی پزیشكه‌كه‌دا له شه‌قامی ئۆردزی سلێمانی ئه‌نجامدراوه و پزیشكه‌كه سێ فیشه‌كی به‌ركه‌وتووه كه به‌ر سه‌ر و سنگی كه‌وتووه و باری ته‌ندروستی ناجێگیره.\nبه‌ڕێوه‌به‌ری ته‌ندروستی سلێمانیش ده‌ڵێت "دۆخێكی خراپ بۆ پزیشكان دروستكراوه پێشتریش هه‌ڕه‌شه له دوو پزیشكی دیكه كراوه له‌به‌رئه‌وه قبوڵی ناكه‌ین و هه‌ڵوێستمان ده‌بێت".\nهاوكات به‌ڕێوه‌به‌رایه‌تی پۆلیسی سلێمانی راگه‌یه‌ندراوێكی له‌وباره‌یه‌وه بڵاوكرده‌وه و رایگه‌یاند: دوای روداوه‌كه ده‌ستبه‌جێ تیمه‌كانی به‌شی پۆلیسی به‌ڵگه‌ی تاوان و هێزه‌كانی پۆلیسی فریاكه‌وتن و هێزه‌كانی بنكه‌ی پۆلیسی سه‌را گه‌یشتنه شوێنی رووداوه‌كه و هێزه‌كانی پۆلیس سه‌رقاڵی لێكۆڵینه‌وه‌ی وردن له روداوه‌كه.\nتاوانه‌كه‌ش له‌لایه‌ن سێ كه‌سه‌وه به ده‌مانچه‌ی بێده‌نگ ئه‌نجامدراوه و ئه‌و كه‌سه‌ی هه‌ستاوه به تاوانه‌كه دوای ته‌قه‌كردن له پزیشكه‌كه هه‌ره‌شه‌ی له ئه‌و كه‌سانه‌ش كردووه كه له نۆرینگه‌كه‌دا بوون.\nهاوكات به‌رێوه‌به‌ری ته‌ندروستی سلێمانی له كۆنگره‌یه‌كی رۆژنامه‌وانیدا رایگه‌یاند: ئه‌و پزیشكه‌ی ته‌قه‌ی لێكراو به سه‌ختی برینداركرا دۆخی مه‌ترسی تێپه‌ڕاندووه‌و نه‌شته‌رگه‌ریی بۆ ده‌كرێت.\nدكتۆر سه‌باح هه‌ورامی به‌رێوه‌به‌ری ته‌ندروستی سلێمانی راشیگه‌یاند: ئه‌مه سێیه‌م حاڵه‌ته و پێشتریش هه‌ڕه‌شه له دوو پزیشكی دیكه كراوه‌و ئه‌مه‌ش دۆخێكی خراپی بۆ پزیشكان دروست كردووه، وتیشی ئه‌م دۆخه قبوڵناكه‌ین و سكاڵا تۆمار ده‌كه‌ین.


✌ عەبدولعەزیز عەلی قادر عەبدوڵڵا ناسراو بە هەڵۆ شەهیدان\n(هەولێر – ی. ن. ک)، لە ڕێکەوتی (28-09-1986)دا لە ب [ زۆرتر... 👁] ✖ ✖ ✖ 0 0 ✔ 78% ✍ م.ب. 9-6-2015 21:00:56\n✌ کامەران عەباس نەبی ئەحمەد شەهیدان\n(هەولێر – ی. ن. ک)، لە ڕێکەوتی (28-09-1986)دا لەلا [ زۆرتر... 👁] ✖ ✖ ✖ 0 0 ✔ 76% ✍ م.ب. 9-6-2015 21:11:12